open-index/open-wikipedia-markdown huggingface dataset:
സൈമൺ ഫ്രേസർ

1853 മുതൽ 1857 വരെ ഡെൽഹിയിലെ റെസിഡന്റായിരുന്ന ബ്രിട്ടീഷ് ഭരണകർത്താവായിരുന്നു **സൈമൺ ഫ്രേസർ **(). 1857-ലെ ലഹളയിൽ കൊല്ലപ്പെട്ടു. ലഹളക്കുശേഷം ഡെൽഹിയുടെ ഭരണം ബ്രിട്ടീഷുകാർ നേരിട്ട് ഏറ്റെടുത്തതിനാൽ ഇദ്ദേഹം ഡെൽഹിയിലെ അവസാനത്തെ റെസിഡന്റായിരുന്നു.

മുൻ ഡെൽഹി റെസിഡന്റായിരുന്ന വില്യം ഫ്രേസറുടെയും ഈസ്റ്റ് ഇന്ത്യ കമ്പനിയുടെ ഡയറക്റ്റർമാരിലൊരാളും സുവിശേഷക്കാരനുമായിരുന്ന ചാൾസ് ഗ്രാന്റിന്റെയും ബന്ധുവുമായിരുന്നു സൈമൺ ഫ്രേസർ. ചാൾസ് ഗ്രാന്റിന്റെ സഹായത്തിലാണ് അദ്ദേഹം ഇന്ത്യയിൽ ജോലിക്കെത്തിയത്.

റെസിഡന്റായിരുന്ന തോമസ് മെറ്റ്കാഫ്, മുഗളരെ ഡെൽഹിയിലെ ചെങ്കോട്ടയിൽ നിന്ന് ഒഴിപ്പിക്കാനുള്ള പദ്ധതികൾ ആസൂത്രണം ചെയ്തുകൊണ്ടിരിക്കുന്ന അവസരത്തിലാണ് 1853-ൽ ആകസ്മികമായി മരണപ്പെട്ടത്. ഇതിനുപിന്നാലെയാണ് ഫ്രേസർ റെസിഡന്റായി ചുമതലയേൽക്കുന്നത്. മെറ്റ്കാഫിന്റെ മരണത്തിൽ മുഗൾ കുടുംബാംഗങ്ങൾ ആശ്വാസം കണ്ടെത്താൻ നോക്കുമ്പോഴേക്കും തന്റെ മുൻഗാമിയേക്കാൾ ശക്തമായ മുഗൾ വിരുദ്ധനടപടികളാണ് ഫ്രേസറുടെ ഭാഗത്തുനിന്നുണ്ടായത്. മുഗൾ ചക്രവർത്തി ബഹാദൂർഷാ സഫറിന്റെ പിൻഗാമിയായി ബ്രിട്ടീഷുകാർ അംഗീകരിച്ചിരുന്ന മിർസ ഫഖ്രു 1856-ൽ മരണമടഞ്ഞു. ഇതിനുശേഷം, സഫറിന്റെ മറ്റു പുത്രൻമാരിൽ ആർക്കും തന്നെ കാര്യമായ സ്വാധീനമോ സ്വഭാവഗുണമോ ഇല്ലെന്നും അതുകൊണ്ട് ആരെയും പിൻഗാമിയായി അംഗീകരിക്കാതെ ഭരണം നേരിട്ടേറ്റെടുക്കണം എന്ന നിലപാടായിരുന്നു ഫ്രേസറുടേത്. മുഗൾ രാജകുടുംബത്തിലെ പ്രശ്നങ്ങളും രാജ്യത്തെ മാറ്റം വന്ന സ്ഥിതിഗതികളും മൂലമുടലെടുത്ത തീർത്തും അനുകൂലമായ സാഹചര്യം ബ്രിട്ടീഷുകാർ മുതലെടുക്കണമെന്നായിരുന്നു അദ്ദേഹത്തിന്റെ പക്ഷം. ഫ്രേസറുടെ ഈ അഭിപ്രായങ്ങളെ വടക്കുപടിഞ്ഞാറൻ പ്രവിശ്യകളുടെ ലെഫ്റ്റനന്റ് ഗവർണർ സി.ബി. തോൺഹില്ലും, ഗവർണർ ജനറൽ ചാൾസ് കാനിങ്ങും അംഗീകരിക്കുകയും ചെയ്തു.

സൈമൺ ഫ്രേസറുടെ ഭാര്യ ചെറുപ്പത്തിലേ മരിച്ചിരുന്നു. ഇംഗ്ലണ്ടിൽ ബോർഡിങ് സ്കൂളുകളിൽപ്പഠിക്കുകയും അവിടെത്തന്നെ താമസം തുടരാൻ തീരുമാനിക്കുകയും ചെയ്ത മക്കളുമായി അദ്ദേഹത്തിന് കാര്യമായ ബന്ധങ്ങളുണ്ടിയായിരുന്നില്ല. ഡെൽഹിയിൽ ഒറ്റക്കായിരുന്നു അദ്ദേഹം ജീവിച്ചിരുന്നത്. പാട്ടുപാടലായിരുന്നു അദ്ദേഹത്തിന്റെ ഇഷ്ടവിനോദം. സുഹൃത്തുക്കൾക്കായി ചെറിയ സംഗീതസന്ധ്യകൾ സംഘടിപ്പിക്കലായിരുന്നു അദ്ദേഹത്തിന്റെ പ്രധാന പരിപാടി. ദൈവികകാര്യങ്ങളിൽ ഏറെ നിഷ്ഠ പുലർത്തിയിരുന്ന ഫ്രേസർ, വരവിൽത്തന്നെ പാതിരി ജെന്നിങ്സിന്റെ മിഷനറി സംഘത്തിലും സെന്റ് ജെയിംസ് പള്ളിയിലെ കൊയറിലും അംഗമായി. 1857-ലെ ശിപായിലഹളയുടെ പ്രധാനപ്പെട്ട ഒരു കാരണം ഇംഗ്ലീഷുകാരുടെ മതപരിവർത്തനശ്രമങ്ങളായിരുന്നു എന്നതിനാൽ ഡെൽഹിയിലെ റെസിഡന്റിന്റെ ഈ മിഷനറി പ്രവർത്തനം ശ്രദ്ധാർഹമാണ്.
## അവലംബം

### ഗ്രന്ഥങ്ങൾ
* 

വർഗ്ഗം:ഡെൽഹിയിലെ റെസിഡന്റുമാർ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
നേപ്പിയർ

ന്യൂസിലൻഡിലെ ഒരു തുറമുഖ നഗരമാണ് **നേപ്പിയർ**. ന്യൂസിലൻഡിന്റെ ഉത്തരദ്വീപിൽ ശാന്തസമുദ്രത്തിന്റെ തീരത്താണ് നേപ്പിയർ നഗരം സ്ഥിതി ചെയ്യുന്നത്.നേപ്പിയറിൽ നിന്ന് 18 കിലോമീറ്റർ മാറിയാണ് ഇരട്ടനഗരമായ ഹാസ്റ്റിങ്സ് സ്ഥിതി ചെയ്യുന്നത്.ദക്ഷിണാർദ്ധഗോളത്തിൽ ഏറ്റവുമധികം കമ്പിളി ഉല്പാദിപ്പിക്കുന്നത് നേപ്പിയറിലാണ്.2015 ജൂണിലെ കണക്കുകൾ അനുസരിച്ച് നേപ്പിയറിലെ ജനസംഖ്യ 61,500 ആണ്( )
## അവലംബം

വർഗ്ഗം:ന്യൂസിലൻഡിലെ തുറമുഖ നഗരങ്ങൾ
വർഗ്ഗം:ന്യൂസീലൻഡിലെ പട്ടണങ്ങൾ
## പുറത്തേക്കുള്ള കണ്ണികൾ

* നേപ്പിയർ നഗരസഭയുടെ ഔദ്യോഗിക വെബ്സൈറ്റ്
* Napier, New Zealand's Art Deco City
* Napier, New Zealand Restaurants 
* ഹാക്സ് ബേ ടൂറിസം
* നേപ്പിയർ സ്ട്രീറ്റ് വ്യൂ 
* Napier Local Info
മാർത്തഹള്ളി

ബാംഗ്ലൂർ നഗരത്തിലെ ഒരു പ്രദേശമാണു **മാർത്തഹള്ളി**. *ഹള്ളി* എന്നാൽ കന്നടയിൽ ഗ്രാമം എന്നാർത്ഥം. മാരുത് എന്ന പേരിലുള്ള ഒരു എയർക്രാഫ്റ്റ് ഇവിടെ അപകടത്തിൽ പെട്ടിരുന്നു. അതിനാലാണു മാർത്തഹള്ളി എന്ന പേരു ഈ പ്രദേശത്തിനു വന്നത്. ബാംഗ്ലൂരിലെ ഔട്ടർ റിംഗ് റോഡ് മാർത്തഹള്ളിയിലൂടെയാണു കടന്നു പോകുന്നത്. പ്രധാനപ്പെട്ട വ്യാപാരസ്ഥാപനങ്ങളുടെ ഫാക്റ്ററി ഔട്ട്‌ലെറ്റുകൾ ഈ പ്രദേശത്ത് നിരവധി കാണാം.

വർഗ്ഗം:ബെംഗളൂരു
സി. കൃഷ്ണൻ (കേരള നിയമ സഭാംഗം)

കേരളത്തിലെ ഒരു പൊതു പ്രവർത്തകനും ട്രേഡ് യൂണിയൻ നേതാവും പതിമൂന്നാം കേരള നിയമസഭയിൽ പയ്യന്നൂർ നിയോജകമണ്ഡലത്തെ പ്രതിനിധീകരിക്കുന്ന അംഗവുമാണ് **സി. കൃഷ്ണൻ** (ജനനം : 6 ജൂൺ 1946).

## ജീവിതരേഖ
പവൂർ കണ്ണന്റെയും ചിരി ചെരൂട്ടയുടെയും മകനായി വെള്ളൂരിൽ ജനിച്ചു. അഞ്ചാം ക്ലാസ്സ്‌ വരെയുള്ള പ്രാഥമിക വിദ്യാഭ്യാസത്തിനു ശേഷം പൊതുപ്രവർത്തകനായി. സി.പി.ഐ.എം കണ്ണൂർ സെക്രട്ടറിയറ്റ് അംഗം, സി.ഐ.ടി.യു ജില്ലാ സെക്രട്ടറി, സി.ഐ.ടി.യു സംസ്ഥാന കമ്മിറ്റി അംഗം, സി.ഐ.ടി.യു അഖിലേന്ത്യ കമ്മിറ്റി അംഗം, ഖാദി തൊഴിലാളി ഫേഡറെഷൻ സംസ്ഥാന സെക്രട്ടറി, മത്സ്യ തൊഴിലാളി ഫെഡറെഷൻ സംസ്ഥാന  കമ്മിറ്റി അംഗം തുടങ്ങിയ നിലകളിൽ പ്രവർത്തിക്കുന്നു. 

വെല്ലൂർ നെയ്ത്തുതൊഴിലാളി സംഘം പ്രസിഡന്റ്‌, പയ്യന്നൂർ ഗ്രാമീണ സഹകരണ ബാങ്ക് എക്സിക്യൂട്ടീവ് കമ്മിറ്റി മെമ്പർ, റബ്കോ മെമ്പർ, ബീഡി  തൊഴിലാളി സഹകരണ സംഘം എക്സിക്യൂട്ടീവ് മെമ്പർ, ഖാദി ഗ്രാമ വ്യവസായ ബോർഡ്‌ എക്സിക്യൂട്ടീവ് കമ്മിറ്റി മെമ്പർ,  ഖാദി തൊഴിലാളി ക്ഷേമ ബോർഡ്‌ എക്സിക്യൂട്ടീവ് കമ്മിറ്റി മെമ്പർ,  കേരള സ്റ്റേറ്റ് ഹൗസിങ്ങ് ബോർഡ്‌ എക്സിക്യൂട്ടീവ് കമ്മിറ്റി മെമ്പർ എന്നീ നിലകളിൽ പ്രവർത്തിച്ചു. നിരവധി  സമരങ്ങൾക്ക് നേതൃത്ത്വം കൊടുക്കുകയും ജയിൽ വാസം അനുഭവിക്കുകയും ചെയ്തിട്ടുണ്ട്.

## തിരഞ്ഞെടുപ്പുഫലങ്ങൾ

## അവലംബം


വർഗ്ഗം:1946-ൽ ജനിച്ചവർ
വർഗ്ഗം:ജൂൺ 6-ന് ജനിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:സി.ഐ.ടി.യു. നേതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
ഇഎക്സ്റ്റി ജെഎസ്

ഇന്ററാക്റ്റീവായ വെബ് അപ്ലിക്കേഷനുകൾ നിർമ്മിക്കുന്നതിനായുള്ള ഒരു ജാവാസ്ക്രിപ്റ്റ് അപ്ലിക്കേഷൻ ചട്ടക്കൂടാണ് **ഇഎക്സ്ടി ജെഎസ്**. അജാക്സ്, ഡിഎച്ച്ടിഎം‌എൽ, ഡോം സ്ക്രിപ്റ്റിങ്ങ് എന്നിവ ഉപയോഗിച്ചാണ് ഈ ചട്ടക്കൂട് തയ്യാറാക്കിയിട്ടുള്ളത്. വൈയുഐ എന്ന ലൈബ്രറിയുടെ എക്സ്റ്റക്ഷനായി ജാക്ക് സ്ലോസം നിർമ്മിച്ച ഈ ടൂൾ, ഇപ്പോൾ ജെക്വറി, പ്രോട്ടോടൈപ്പ് എന്നിവയുമായും ചേർന്ന് പ്രവർത്തിക്കും. 1.1 വേർഷൻ മുതൽ മറ്റു ലൈബ്രറികളുടെ സഹായമില്ലാതെ തന്നെ സ്വതന്ത്രമായി പ്രവർത്തിക്കുന്ന ഈ പ്ലാറ്റ്ഫോമിൽ മറ്റു ലൈബ്രറികളുമായി ചേർന്ന് പ്രവർത്തിക്കുന്നതിനുള്ള സാഹചര്യങ്ങളും ഒരുക്കിയിട്ടുണ്ട്.ഇത് ഒരു ലളിതമായ കമ്പോണന്റ് ചട്ടക്കൂടായും (ഉദാഹരണത്തിന്, സ്റ്റാറ്റിക് പേജുകളിൽ ഡൈനാമിക് ഗ്രിഡുകൾ സൃഷ്ടിക്കുന്നതിന്) മാത്രമല്ല സിംഗിൾ-പേജ് ആപ്ലിക്കേഷനുകൾ(എസ്‌പി‌എ) നിർമ്മിക്കുന്നതിനുള്ള പൂർണ്ണതയുള്ള ചട്ടക്കൂടായും ഉപയോഗിക്കാം.

ഇഎക്സ്ടി ജെഎസിന് പതിപ്പ് 1.1 മുതൽ എക്സ്റ്റേണൽ ലൈബ്രറികളിൽ ഡിപെൻഡെൻസീസ് ഇല്ല.ഇഎക്സ്ടി ജെഎസ് ഒരൊറ്റ സ്ക്രിപ്റ്റായി (എല്ലാ ക്ലാസുകളും ഘടകങ്ങളും ഒരു ഫയലിൽ) അല്ലെങ്കിൽ സെഞ്ച സിഎംഡി(Sencha Cmd) ഉപയോഗിച്ച് ആപ്ലിക്കേഷൻ നിർമ്മിക്കുന്നതിലൂടെ ഉപയോഗിക്കാം.
## സവിശേഷതകൾ
### ജിയുഐ കൺട്രോൾസ്(കമ്പോണൻസ്)
ഇഎക്സ്ടി ജെഎസിൽ വെബ് ആപ്ലിക്കേഷനുകൾക്കുള്ളിൽ ഉപയോഗിക്കുന്നതിന് ജിയുഐ-അടിസ്ഥാനത്തിലുള്ള ഫോം നിയന്ത്രണങ്ങൾ (അല്ലെങ്കിൽ "വിജറ്റുകൾ") ഉൾപ്പെടുന്നു:
*ടെക്സ്റ്റ് ഫീൽഡും ടെക്സ്റ്റ് ഏരിയ ഇൻപുട്ട് നിയന്ത്രണങ്ങളും
*ഒരു പോപ്പ്-അപ്പ് ഡേറ്റ്-പിക്കർ ഉള്ള ഡേറ്റ് ഫീൽഡുകൾ
*ന്യുമെറിക് ഫീൽഡുകൾ
*ലിസ്റ്റ് ബോക്സും കോംബോ ബോക്സുകളും
*റേഡിയോ, ചെക്ക്ബോക്സ് കൺട്രോളുകൾ
*എച്ച്ടിഎംഎൽ(html) എഡിറ്റർ കൺട്രോൾ
*ഗ്രിഡ് കൺട്രോൾ (വായിക്കാൻ മാത്രമുള്ളതും എഡിറ്റ് ചെയ്യാവുന്നതുമായ മോഡുകൾ, തരംതിരിക്കാവുന്ന ഡാറ്റ, ലോക്ക് ചെയ്യാവുന്നതും വലിച്ചിടാവുന്നതുമായ കോളങ്ങൾ, കൂടാതെ മറ്റ് വിവിധ സവിശേഷതകൾ എന്നിവയോടൊപ്പം ചേർക്കുന്നു)
*ട്രീ കൺട്രോൾ
*ടാബ് പാനലുകൾ
*ടൂൾബാറുകൾ
*ഡെസ്ക്ടോപ്പ് ആപ്ലിക്കേഷൻ-സ്റ്റൈൽ മെനുകൾ
*ഒരു ഫോമിനെ ഒന്നിലധികം ഉപവിഭാഗങ്ങളായി വിഭജിക്കാൻ അനുവദിക്കുന്ന മേഖല പാനലുകൾ
*സ്ലൈഡറുകൾ
*വെക്റ്റർ ഗ്രാഫിക്സ് ചാർട്ടുകൾ
## അവലംബം
വർഗ്ഗം:ജാവാസ്ക്രിപ്റ്റ് ലൈബ്രറികൾ
ഹാമിൽടൺ

ന്യൂസീലൻഡിന്റെ ഉത്തരദ്വീപിലെ ഒരു പ്രധാന നഗരമാണ് **ഹാമിൽടൺ**.ന്യൂസീലൻഡിലെ ഏറ്റവും വലിയ നദിയായ വയ്കാതോ നദിയുടെ കരയിലാണ് ഈ നഗരം  സ്ഥിതി ചെയ്യുന്നത്.ഉത്തരദ്വീപിലെ മൂന്നാമത് വലിയ നഗരമായ ഹാമിൽടണിൽ ഒന്നരലക്ഷത്തിലേറെ ആളുകൾ താമസിക്കുന്നു. 
## അവലംബം

## പുറത്തേക്കുള്ള കണ്ണികൾ

* ഹാമിൽടൺ & വൈകാതോ ടൂറിസം 
* ഹാമിൽടൺ നഗരം 
* ഹാമിൽടൺ യാത്രാസഹായി 

വർഗ്ഗം:ന്യൂസീലൻഡിലെ പട്ടണങ്ങൾ
സാർവലൗകിക വ്യാകരണം

സൈദ്ധാന്തിക ഭാഷാശാസ്ത്രത്തിൽ നോംചോംസ്കി ആവിഷ്കരിച്ച സിദ്ധാന്തമാണു സാർവലൗകിക വ്യാകരണം. ഭാഷ ആർജ്ജിക്കാനുള്ള ശേഷി മനുഷ്യനു ജന്മസിദ്ധമായി മസ്തിഷ്കത്തിൽ ആലേഖനം ചെയ്യപ്പെട്ടിട്ടുള്ളതാണെന്നു ഈ സിദ്ധാന്തം സമർത്ഥിക്കുന്നു. ഇതനുസരിച്ച് ഔപചാരികമായി പഠിപ്പിക്കാതെ തന്നെ  ഒരു വ്യക്തിക്ക് ഭാഷാശേഷി ലഭ്യമാണ്. കൂടാതെ മനുഷ്യൻ സംസാരിക്കുന്ന എല്ലാ ഭാഷകളുടെയും അടിസ്ഥാന പ്രമാണങ്ങൾ ഒന്നു തന്നെയാണ്. ഇവ ജന്മസിദ്ധമായി മനുഷ്യനു ലഭിക്കുന്നതാണ്. ഇതു കൂടാതെ ചില പരാമീറ്റേഴ്സ് (parameters)പരിതഃസ്ഥിതിയിൽനിന്നും ആർജ്ജിച്ചെടുക്കുന്നതായും ഉണ്ട്. ഇവയ്ക്ക് ഋണ-ധന മൂല്യങ്ങൾ കൽപ്പിക്കപ്പെടാവുന്നതാണ്. ഇത്തരം പരാമീറ്റേഴ്സ് ആണ് ഭാഷകളുടെ വൈവിധ്യത്തിനു കാരണം.

## അവലംബം

വർഗ്ഗം:ഭാഷാശാസ്ത്രം
വെല്ലിംഗ്ടൺ

ന്യൂസിലൻഡിന്റെ തലസ്ഥാനനഗരമാണ് **വെല്ലിംഗ്ടൺ**.  ഓക്‌ലൻഡ് കഴിഞ്ഞാൽ  ന്യൂസിലൻഡിലെ രണ്ടാമത്തെ ഏറ്റവും വലിയ നഗരം വെല്ലിംഗ്ടണാണ്. ന്യൂസിലന്റിന്റെ ഉത്തരദ്വീപിന്റെ തെക്കെ അറ്റത്ത് സ്ഥിതി ചെയുന്ന വെല്ലിംഗ്ടണിനു ലോകത്തിലെ ഏറ്റവും തെക്കേ അറ്റത്ത് സ്ഥിതി ചെയ്യുന്ന തലസ്ഥാനനഗരം എന്ന വിശേഷണവും സ്വന്തമാണ്. ടാസ്മാൻ കടൽ, ശാന്തസമുദ്രം, കുക്ക് കടലിടുക്ക് എന്നീ ജല സ്ത്രോതസുകളാൽ മൂന്നുവശവും ചുറ്റപ്പെട്ട വെല്ലിങ്ടൺ ന്യൂസിലൻഡിലെ ഒരു പ്രധാന തുറമുഖ നഗരമാണ്. ലോവർഹട്ട്, അപ്പർ ഹട്ട്, പൊരിരുവ എന്നിവയാണ് നഗരത്തിന്റെ പ്രധാന പ്രാന്ത പ്രദേശങ്ങൾ. ഏകദേശം നാല് ലക്ഷത്തോളം ആളുകൾ വെല്ലിങ്ടണിൽ താമസിക്കുന്നു.
## ഇതുകൂടി കാണുക

*വെല്ലിംഗ്ടൺ അന്താരാഷ്ട്ര വിമാനത്താവളം
*ബേസിൻ റിസേർവ്
*സ്കൈ സ്റ്റേഡിയം

## അവലംബം

## പുറത്തേക്കുള്ള കണ്ണികൾ

* Greater Wellington Regional Council
* Official NZ Tourism website for Wellington
* Wellington City Council
* Wellington  in Te Ara the Encyclopedia of New Zealand
* MSN Map with rail

വർഗ്ഗം:ന്യൂസീലൻഡിലെ പട്ടണങ്ങൾ
വർഗ്ഗം:ഓഷ്യാനിയയിലെ തലസ്ഥാനങ്ങൾ
എം.ജി. റോഡ്, ബാംഗ്ലൂർ

ബാംഗ്ലൂർ നഗരത്തിലെ ഒരു പ്രധാനപ്പെട്ട പ്രദേശമാണ് **എം. ജി. റോഡ്**. കിഴക്ക് ട്രിനിറ്റി സർക്കിൾ മുതൽ അനിൽ കുംബ്ലെ സർക്കിൾ വരെയുള്ള പ്രദേശമാണു എം.ജി റോഡ് എന്നറിയപ്പെടുന്നത്. സ്വാതന്ത്ര്യം ലഭിക്കുന്നതിനു മുൻപ് സൗത്ത് പരേഡ് എന്നറിയപ്പെട്ടിരുന്ന ഈ പ്രദേശം 1948 ഫെബ്രുവരി 26 മുതലാണ് എം ജി റോഡ് എന്നറിയപ്പെട്ട് തുടങ്ങിയത്.

വർഗ്ഗം:ബെംഗളൂരു
വർഗ്ഗം:ബാംഗ്ലൂർ നഗരത്തിലെ ഗതാഗതം
ആർ.കെ. ഷണ്മുഖം ചെട്ടി

സ്വതന്ത്ര ഭാരതത്തിന്റെ ആദ്യ ധനകാര്യമന്ത്രിയും നിയമജ്ഞനും സാമ്പത്തിക വിദഗ്ദ്ധനും ആയിരുന്നു **ആർ.കെ. ഷണ്മുഖം ചെട്ടി**  
## ജീവിതരേഖ
1947 മുതൽ 1949 വരെ ഇന്ത്യയുടെ ധനകാര്യമന്ത്രി എന്ന പദവിയിൽ ഇരുന്ന സർ ആർ കെ ഷണ്മുഖം ചെട്ടി  തമിഴ്നാട്ടിലെ  കോയമ്പത്തൂരിൽ ജനിച്ചു. മദ്രാസ് ക്രിസ്ത്യൻ കോളേജിലും മദ്രാസ് ലോ കോളേജിലുമായി വിദ്യാഭ്യാസം നേടി. ഇൻഡ്യൻ നാഷണലിസ്റ്റ് സ്വരാജ് പാർട്ടിയിലും ബ്രിട്ടിഷ് അനുകൂലമായിരുന്ന ജസ്റ്റിസ് പാർട്ടിയിലും പ്രവർത്തിച്ച് രാഷ്ട്രീയത്തിലെത്തി.

1935 മുതൽ 1941 വരെ കൊച്ചി നാട്ടുരാജ്യത്തിലെ ദിവാൻ ആയിരുന്നു. കൊച്ചി തുറമുഖത്തിന്റെ ഉന്നതിക്കു വേണ്ടി അക്കാലത്ത് പരിശ്രമിച്ചു. കൊച്ചിയെ അറബിക്കടലിന്റെ റാണി എന്ന് വിശേഷിപ്പിച്ചത്  സർ ആർ കെ ഷണ്മുഖം ചെട്ടി ആയിരുന്നു.
## അവലംബം

## അധിക വായനയ്ക്ക്
**Business Legends* by Gita Piramal (1998) - Published by Viking Penguin India.
**T. Praskasam* by P. Rajeswara Rao under National Biography Series published by the National Book Trust, India (1972).

വർഗ്ഗം:ഇന്ത്യയുടെ ധനകാര്യ മന്ത്രിമാർ
വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
വർഗ്ഗം:1892-ൽ ജനിച്ചവർ
വർഗ്ഗം:1953-ൽ മരിച്ചവർ
വർഗ്ഗം:കോയമ്പത്തൂരിൽ നിന്നുള്ളവർ
വർഗ്ഗം:കൊച്ചി ദിവാന്മാർ
വർഗ്ഗം:ഒന്നാം നെഹ്രു മന്ത്രിസഭ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
ശുചീന്ദ്രം കൈമുക്ക്

പരസ്ത്രീബന്ധം  ആരോപിക്കപ്പെട്ട നമ്പൂതിരി സമുദായത്തിലെ  അംഗങ്ങൾ കുറ്റം ചെയ്തിട്ടുണ്ടോ എന്ന്  പരിശോധിക്കാനായി  കേരളത്തിൽ നടത്തിയിരുന്ന ഒരു   സത്യപരീക്ഷ ആയിരുന്നു ശുചീന്ദ്രം കൈമുക്ക് ശുചീന്ദ്രം പ്രത്യയം എന്നായിരുന്നു  ഈ പരീക്ഷയുടെ ഔദ്യോഗികനാമമെങ്കിലും  കൈമുക്ക് എന്ന അനൗദ്യോഗിക പേർ ആയിരുന്നു കൂടുതൽ പ്രചാരത്തിലുണ്ടായിരുന്നത്.

## പരീക്ഷാരീതി
കുറ്റം ആരോപിക്കപ്പെട്ട ആൾ ശുചീന്ദ്രം ക്ഷേത്രത്തിനു മുന്നിലുള്ള ഉദയമാർത്താണ്ഡമണ്ഡപത്തിൽ പൊതുജനത്തിനും ക്ഷേത്രാധികാരികൾക്കും മുന്നിൽ വച്ച് ഒരു പാത്രത്തിലെ തിളച്ച നെയ്യിൽ കൈ മുക്കി പാത്രത്തിനുള്ളിലെ മുദ്രയുള്ള സ്വർണ്ണനാണയം പുറത്തെടുത്ത് നൽകണം.  ഈ ചടങ്ങ് നടന്ന് മൂന്നുനാളിനു ശേഷം കയ്യിൽ പൊള്ളലേറ്റ അടയാളങ്ങൾ ഒന്നും ഇല്ലെങ്കിൽ കുറ്റം ചെയ്തിട്ടില്ല എന്നും മറിച്ചായാൽ കുറ്റക്കാരനാണെന്നും തീർപ്പാക്കുന്നു.

## സമാനപരീക്ഷകൾ
തിളച്ച വെള്ളത്തിലോ നെയ്യിലോ കൈമുക്കി പരീക്ഷനടത്തുന്ന രീതി വിവിധപേരുകളിലായി ഇന്ത്യയൊട്ടുക്കും നിലവിൽ നിന്നിരുന്നു.

## അടിസ്ഥാനം
ധർമ്മശാസ്ത്രപ്രകാരമാണ്‌ തിളച്ച നെയ്യിൽ കൈ മുക്കി സത്യപ്രത്യയം നടത്തിയിരുന്നത്.  പുരാണഗ്രന്ഥങ്ങളിൽ  ഈ പരീക്ഷയെപ്പറ്റി നിരവധി പരാമർശങ്ങളുണ്ട്.

## നിർത്തലാക്കൽ
1810-19 വരെ തിരുവിതാംകൂറിലെ റസിഡണ്ടായിരുന്ന കേണൽ മൺറോ നീതിന്യായവകുപ്പിനെ പുനഃസംഘടിപ്പിക്കുകയുണ്ടായി. അഗ്നിപരീക്ഷ മുതലായ പഴയതരം പ്രാകൃതപരീക്ഷകളെ നിർത്തൽ ചെയ്യണമെന്ന് അദ്ദേഹം അഭിപ്രായപ്പെട്ടു. എന്നാൽ അന്നത്തെ റാണിയും പണ്ഡിതൻമാരും അദ്ദേഹത്തിന്റെ നീക്കത്തെ ശക്തിയായി എതിർത്തു. ഒടുവിൽ അത്യാവശ്യത്തിനുമാത്രം ദിവാന്റെ മുൻ അനുമതിയോടുകൂടി അഗ്നിപരീക്ഷ നടത്താം എന്ന ഒരു വ്യവസ്ഥ ഉണ്ടായി. 

ഒടുവിൽ തിരുവിതാംകൂർ രാജാവായിരുന്ന സ്വാതിതിരുനാൾ ഈ ദുരാചാരം നിറുത്തലാക്കി. 1844-45-ൽ ശുചീന്ദ്രത്തുവച്ചുനടന്ന അഗ്നിപരീക്ഷയാണ് കേരളത്തിൽ ഏറ്റവും ഒടുവിലത്തേതെന്ന് കേരളചരിത്രത്തിൽ രേഖപ്പെടുത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ദുരാചാരങ്ങൾ
ആർ. ബാലകൃഷ്ണപിള്ള (തിരുക്കൊച്ചി നിയമസഭാംഗം)

ഒന്നാം കേരളാ നിയമസഭയിൽ ആര്യനാട് നിയോജകമണ്ഡലത്തെ അവിഭക്ത  കമ്മ്യൂണിസ്റ്റുകാരനായി  പ്രതിനിധീകരിച്ച ഒരു രാഷ്ട്രീയ നേതാവാണ് **ആർ. ബാലകൃഷ്ണപിള്ള**(12 സെപ്റ്റംബർ 1922 - 13 നവംബർ 2013). എം. രാമൻ പിള്ളയുടെയും കാർത്തിയായനിയമ്മയുടേയും മകനായി 1922 സെപ്റ്റംബർ 12നു ജനിച്ചു. രത്നമ്മയാണ് ഭാര്യ ഒരു മകളുണ്ട്. സി.പി.ഐ.യുടെ തിരുവനന്തപുരം ജില്ലാക്കമറ്റിയംഗമായിരുന്നു ബാലകൃഷ്ണപിള്ള.നിരവധി തൊഴിൽ സമരങ്ങളിൽ നേതൃത്വം നൽകിയിരുന്ന അദ്ദേഹം പിന്നീട് കോൺഗ്രസ്സിൽ ചേർന്നു. ബ്ലോക്ക് കോൺഗ്രസ് പ്രസിഡന്റ്, ഡി.സി.സി. അംഗം എന്നീ നിലകളിൽ പ്രവർത്തിച്ചു.).

## അവലംബം

വർഗ്ഗം:1922-ൽ ജനിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1922-ൽ ജനിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:നവംബർ 13-ന് മരിച്ചവർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
അഖിലേന്ത്യാ വിപ്ലവ വിദ്യാർത്ഥി സംഘടന

കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്-ലെനിനിസ്റ്റ്) റെഡ് സ്റ്റാറിന്റെ വിദ്യാർത്ഥി പ്രസ്ഥാനമായ **അഖിലേന്ത്യ വിപ്ലവ വിദ്യാർത്ഥി സംഘടന** (എ.ഐ.ആർ.എസ്.ഓ) 2010 മെയ്യി മാസത്തിലാണ് രൂപീകൃതമാകുന്നത്. ഡെൽഹി കേന്ദ്ര ആസ്ഥാനമായി പ്രവർത്തിക്കുന്ന സംഘടനക്ക് കേരളം, ഡെൽഹി, ഹരിയാന, കർണാടകം, ആന്ദ്രപ്രദേശ്‌, ഉത്തർപ്രദേശ്‌, മധ്യപ്രദേശ്‌, മഹാരാഷ്ട്ര, തമിഴ്നാട്, ചതിസ്ഗട്ട്, പശ്ചിമ ബംഗാൾ, ഒഡിഷ, ബീഹാർ, ഗോവ, ത്രിപുര, ജഹാർഘന്ദ് എന്നീ സംസ്ഥാനങ്ങളിൽ സംസ്ഥാന കമ്മിറ്റികളും മറ്റു സംസ്ഥാനങ്ങളിൽ കോ- ഓർടിനേഷനുകളും നിലവിലുണ്ട്. 

### ദേശീയ ഘടകം
നിലവിൽ വിവെക് പ്രസിഡന്റയും സഞയ് സെൻ ജനറൽ സെക്രടറിയുമായ ദേശീയ സമിതി പ്രവർതികുന്നു.

## അവലംബം


വർഗ്ഗം:ഇന്ത്യയിലെ വിദ്യാർത്ഥിസംഘടനകൾ
വർഗ്ഗം:ഇന്ത്യയിലെ ഇടതുപക്ഷ വിദ്യാർത്ഥിസംഘടനകൾ
വർഗ്ഗം:അപൂർണ്ണ ലേഖനങ്ങൾ
കർണ്ണപർവ്വം

വ്യാസൻ രചിച്ച മഹാഭാരതത്തിലെ  പതിനെട്ടു പർവ്വങ്ങളിൽ എട്ടാമത്തെ പർവ്വമാണ് **കർണ്ണപർവ്വം**. ദ്രോണരുടെ പതനത്തെത്തുടർന്ന് ദുര്യോധനൻ കർണ്ണനെ സർവ്വസേനാധിപതിയായി വാഴിക്കുന്നു. കർണ്ണപർവ്വത്തിലാണ് കർണ്ണൻ, ദുശ്ശാസനൻ എന്നിവരുടെ മരണത്തെക്കുറിച്ച് പ്രതിപാദിക്കുന്നത് 

## അവലംബങ്ങൾ


## പുറത്തേക്കുള്ള കണ്ണികൾ
* ആംഗലേയ വിവർത്തനം കെ. എം. ഗാംഗുലി .

വർഗ്ഗം:ഹൈന്ദവം
വർഗ്ഗം:മഹാഭാരതം
വർഗ്ഗം:മഹാഭാരതത്തിലെ പർവ്വങ്ങൾ
തിയോബ്രോമിൻ

****

ഒരു ആൽക്കലോയ്ഡാണു് **തിയോബ്രോമിൻ**. കൊക്കോ, ചോക്കളേറ്റ് വ്യവസായങ്ങളുടെ ഒരു ഉപോത്പന്നമായ തിയോബ്രോമിൻ കൊക്കോച്ചെടി(Theobroma cacoa)യുടെ പഴുത്തുണങ്ങിയ വിത്തിൽ നിന്നാണ് ഉൽപാദിപ്പിക്കുന്നത്.

കാപ്പിയിലടങ്ങിയിട്ടുള്ള കഫീൻ, തേയിലയിലടങ്ങിയിട്ടുള്ള തിയോഫൈലീൻ, തിയോബ്രോമിൻ എന്നീ ആൽക്കലോയിഡുകൾക്കു സമാനമായ ഘടനയും പ്രവർത്തനവുമാനുള്ളതു്. കഫീൻ, തിയോബ്രോമിൻ, തിയോഫൈലീൻ എന്നീ മൂന്ന് ആൽക്കലോയിഡുകളെയും ഒന്നിച്ച് സാന്തീനുകളെന്നാണു പറയുന്നതു്.

## ഉപയോഗങ്ങൾ
മറ്റ് സാന്തീനുകളെപ്പോലെ തിയോബ്രോമിനും കേന്ദ്ര നാഡീ വ്യൂഹത്തിനെ ഉത്തേജിപ്പിക്കുവാനുള്ള കഴിവുണ്ട്. കോക്കോ പാനീയങ്ങളുടെ ഉത്തേജക ഗുണത്തിന് പ്രധാന കാരണം തിയോബ്രോമിനാണ്. ശരീരത്തിലുണ്ടാകുന്ന പല തരത്തിലുള്ള നീർവീക്കങ്ങളുടെ ചികിത്സയ്ക്ക് ഒരു മൂത്ര സംവർധകമായി തിയോബ്രോമിൻ ഉപയോഗിക്കാറുണ്ട്. ഹൃദയപേശികൾക്ക് അയവു വരുത്തുവാനും അൻജൈന(Angina)യുണ്ടാകുമ്പോൾ ഹൃദയത്തിലെ രക്തക്കുഴലുകളിൽ രക്തയോട്ടം കൂട്ടുവാനും തിയോബ്രോമിൻ ഉപയോഗിക്കുന്നു. ജലത്തിലും മറ്റു സാധാരണ ലായകങ്ങളിലും വളരെ കുറച്ചു മാത്രമേ ലയിക്കുകയുള്ളൂ. അതിനാൽ കൂടുതൽ ലേയമായ മിശ്രിതങ്ങളുടെ രൂപത്തിലാണ് തിയോബ്രോമിൻ ഉപയോഗിക്കുന്നത്.
## അവലംബം


വർഗ്ഗം:ആൽക്കലോയ്ഡുകൾ
ജുവാൻ അൽവാരസ്

മെക്സിക്കോയുടെ ഇരുപത്തി നാലാമത്തെ പ്രസിഡണ്ടായിരുന്നു **ജുവാൻ അൽവാരസ്**.

## ജീവിതരേഖ
1780 ജനുവരി 27നു് കൺസെപ്ഷ്യൻദെ അടോയാക്കിൽ ജനിച്ചു. 1810 മുതൽ 1835 വരെ മെക്സിക്കോയിൽ നടന്ന എല്ലാ വിപ്ലവപ്രസ്ഥാനങ്ങളിലും പങ്കെടുത്ത അൽവാരസ്, സ്പെയിനിന്റെ സ്വേച്ഛാധിപത്യത്തിൽ നിന്നും മോചനം നേടാൻ ജോസ് മറിയ മോറിലോസ് പാവോൺ നയിച്ച പ്രസ്ഥാനത്തിൽ ഭാഗഭാക്കായിരുന്നു.

1867 ആഗസ്റ്റ് 21നു് അൽവാരസ് അന്തരിച്ചു.
## അവലംബം
പഠിച്ച കള്ളൻ

എ.എൽ.എസ് പ്രൊഡക്ഷനു വേണ്ടി എ.എൽ. ശ്രീനിവാസൻ നിർമിച്ച മലയാളചലച്ചിത്രമാണ് **പഠിച്ച കള്ളൻ**.  ജിയോ പിക്ചേഴ്സ് വിതരണം ചെയ്ത ഈ ചിത്രം 1969 ജനുവരി 10-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*കെ.പി. ഉമ്മർ
*ടി.കെ. ബാലചന്ദ്രൻ
*അടൂർ ഭാസി
*പറവൂർ ഭരതൻ
*മണവാളൻ ജോസഫ്
*ഭാരതി
*രാധിക
*സ്നേഹലത ( പഴയ നടി )
*ടി.ആർ. ഓമന
*ആറന്മുള പൊന്നമ്മ
*ശ്രീലത നമ്പൂതിരി

## പിന്നണിഗായകർ
*കെ.ജെ. യേശുദാസ്
*സി.ഒ. ആന്റോ
*പി. സുശീല
*എൽ.ആർ. ഈശ്വരി

## അണിയറപ്രവർത്തകർ
*ബാനർ - എ എൽ എസ് പ്രൊഡക്ഷൻസ്
*വിതരണം - ജിയോ ഫിലിംസ്
*കഥ, തിരക്കക്കഥ, സംഭാഷണം - എസ് എൽ പുരം സദാനന്ദൻ
*സംവിധാനം - എം കൃഷ്ണൻ നായർ
*നിർമ്മാണം - എ എൽ ശ്രീനിവാസൻ
*ഛായാഗ്രഹണം - ശെൽവരാജ്
*ചിത്രസംയോജനം - വി പി കൃഷ്ണൻ
*അസിസ്റ്റന്റ് സംവിധായകർ - കെ രഘുനാഥ്, കെ ജി രാജശേഖരൻ നായർ
*കലാസംവിധാനം - രാധ 
*ഗാനരചന - വയലാർ രാമവർമ്മ
*സംഗീതം - ജി ദേവരാജൻ.

## ഗാനങ്ങൾ
*വരികൾ:വയലാർ രാമവർമ്മ
*ഈണം:  ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റ്ർനെറ്റ് മൂവി ഡേറ്റാബേസിൽ നിന്ന് പഠിച്ച കള്ളൻ
*മെട്രോമാറ്റിനി ഡേറ്റാബേസിൽ നിന്ന്  പഠിച്ച കള്ളൻ

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
[വർഗ്ഗം:[വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
]]
തിര (ചലച്ചിത്രം)

വിനീത് ശ്രീനിവാസൻ സംവിധാനം ചെയ്ത് 2013 നവംബർ 14-നു പുറത്തിറങ്ങിയ ഒരു ത്രില്ലർ ചലച്ചിത്രമാണു ***തിര***. ശോഭന,ധ്യാൻ ശ്രീനിവാസൻ എന്നിവർ പ്രധാന വേഷങ്ങളിലഭിനയിച്ചിരിക്കുന്ന ഈ ചിത്രത്തിന്റെ തിരക്കഥ രചിച്ചിരിക്കുന്നത് രാകേഷ് മാന്തോടിയാണ്. 2014 നവംബറിൽ തിയറ്ററിലെത്തിയ തിര മുൻ നിര താരങ്ങളുടെ അഭിനയമികവു കൊണ്ടും സംവിധാനമികവുകൊണ്ടും നിരൂപകപ്രശംസ നേടി.

## അഭിനേതാക്കൾ

*ശോഭന - ഡോ. രോഹിണി പ്രണാബ്
*ധ്യാൻ ശ്രീനിവാസൻ -നവീൻ
*അമൃത അനിൽ - റിയ
*ദീപക് പറമ്പോൽ
*ഗൗരവ് വാസുദേവ്
*സിജോയ് വർഗീസ് ‌- മന്ത്രി
*സബിത
## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 
* Thira - Official Facebook Page

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനീത് ശ്രീനിവാസൻ സം‌വിധാനം ചെയ്ത ചലച്ചിത്രങ്ങൾ
മലയാളത്തിലെ പോർച്ചുഗീസ് പദങ്ങൾ

1498 ലെ വാസ്കോ ഡ ഗാമയുടെ ചരിത്ര യാത്ര ലോകഗതി തന്നെ മാറ്റി മറിച്ച ഒന്നായി ആണ് ഗണിക്കപ്പെടുന്നത്. ആ യാത്രയെ തുടർന്നുള്ള 500 വർഷ കാലം കോളോണീയൽ കാലഘട്ടം എന്ന് അറിയപ്പെടുന്നു ഭാഷയും , സംസ്ക്കാരവും ദൈവചിന്തയും  ദേശബോധവും  എല്ലാം തന്നെ അചിന്തനീയമായ മാറ്റങ്ങൾക്ക് വിധേയമായികൊണ്ടേയിരുന്ന അഞ്ച നൂറ്റാണ്ടുകളായിരുന്നു  കോളോണീയൽ കാലഘട്ടം ,വൈദേശീകരായ പോർച്ചുഗീസ്/ഡച്ച്/ഡാനിഷ്/ഇംഗ്ലീഷ്/ ഭരണാധികാരികളും വണിക്കുകളും നാടുകൊള്ളയടീച്ചു എന്നാണ് ഭരിക്കപ്പെട്ടവരാൽ രചിക്കപ്പെട്ട പിൽക്കാല ചരിത്രം വാദിക്കുന്നത്. എന്നാൽ അധിനിവേശം ശാശ്വതമായ ഒരു മാറ്റം വരുത്തിയിട്ടുണ്ടാവുക ഭാഷകളിലായിരിക്കും. യൂറോപ്പ്യൻ ഭാഷകളുടെ ഈ സ്വാധീനത്തിനു വിധേയമായിട്ടില്ലാത്ത ഇന്ത്യൻ ഭാഷകൾ കുറവാണ്.

## മലയാളവും പോർച്ചുഗീസും
1498ൽ കോഴിക്കോട് കാലുകുത്തിയ ഗാമ 1524 മരണം വരിച്ചതും മലയാള മണ്ണീൽ തന്നെയായിരുന്നു. കോട്ടകളും ദേവാലയങ്ങളും വ്യാപാര കേന്ദ്രങ്ങളും പണിതു കൊണ്ട് മെല്ലെ സൈനികശക്തിയായി മാറുകയായരുന്നു പോർച്ചുഗീസ് കാർ. ഭരണം നേരിട്ടല്ലാതെ നാട്ടുരാജാക്കന്മാരിലൂടെ നടത്തിയ അധിനിവേശക്കാർ വാസ്തുവിദ്യയിലും  ക്രൈസ്തവ ആരാധനാ രീതികളിലും സമൂലമായ മാറ്റങ്ങൾ വരുത്തി. ഇതെല്ലാം ഭാഷയിൽ പുതിയ വാക്കുകൾ ഉണ്ടാവാൻ കാരണവുമായി.

## മലയാളത്തിലെ പോർച്ചുഗീസ് പദങ്ങൾ

## '''അവലംബം'''

## ഇതും കൂടി കാണുക
*മലയാളത്തിലെ അറബി പദങ്ങൾ
*മലയാളത്തിലെ ഇംഗ്ലീഷ് ശൈലീപ്രയോഗങ്ങൾ
*മലയാളത്തിലെ ഭക്ഷണവസ്തുക്കളുടെ പദോല്പത്തി
*മലയാളത്തിലെ ഭക്ഷണവസ്തുക്കളുടെ പദോല്പത്തി
*List of Loanwords in Malayalam (English Wikipedia)

വർഗ്ഗം:മലയാളപദങ്ങൾ
കഥവീട്

സോഹൻലാൽ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***കഥവീട്***.

## അഭിനേതാക്കൾ
* കുഞ്ചാക്കോ ബോബൻ – രാജ് കാർത്തി
* ബിജു മേനോൻ – ബാലചന്ദ്രൻ
* മനോജ് കെ ജയൻ – ഖാദിർ
* ലാൽ – ഫ്രെഡറിക് മുകുന്ദൻ
* ഭാമ – ജീന
* റിതുപർണ്ണ സെൻ‌ഗുപ്ത – റീത്ത
* മല്ലിക – ജമീല

## പുറത്തേക്കുള്ള കണ്ണികൾ

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തകഴി കഥയെഴുതിയ ചലച്ചിത്രങ്ങൾ
കിഷൻ മഹാരാജ്

ഹിന്ദുസ്ഥാനി സംഗീതത്തിലെ ബനാറസ് ഘരാന ശാഖ പിന്തുടർന്നിരുന്ന തബല വിദ്വാനായിരുന്നു **കിഷൻ മഹാരാജ്**. (സെപ്റ്റംബർ 3, 1923 – മേയ് 4, 2008) .
## ജീവിതരേഖ
വാരണാസിയിലെ കബീർ ചൗരയിൽ സംഗീതപാരമ്പര്യമുള്ള ഒരു കുടുംബത്തിലാണ്  കിഷൻ മഹാരാജ് ജനിച്ചത്.
പിതാവായ ഹരിമഹാരാജിന്റെ കീഴിൽ സംഗീതത്തിൽ പ്രാഥമികശിക്ഷണം പൂർത്തിയാക്കി. അദ്ദേഹത്തിന്റെ മരണത്തിനുശേഷം കാന്തിമഹാരാജിനോടൊപ്പമാണ്  പഠനം തുടർന്നത്.പതിന്നാം വയസ്സിൽ തന്നെ പരിപാടികൾ അവതരിപ്പിച്ചുതുടങ്ങിയ കിഷൻമഹാരാജ്  ഓങ്കാർനാഥ് ഠാക്കൂർ,ഫൈയാസ് ഖാൻ,ഭീംസെൻ ജോഷി,രവിശങ്കർ, ബഡേ ഗുലാം അലിഖാൻ,ഗിരിജാദേവി,സിതാരാദേവി എന്നിങ്ങനെ ഒട്ടേറേ കലാകാരന്മാരോടൊപ്പം സംഗീതകച്ചേരികളിൽ പങ്കെടുക്കുകയുണ്ടായി.
## ബഹുമതികൾ
1973 ൽ രാഷ്ട്രം പദ്മശ്രീ നൽകിയും,2002 ൽ പദ്മവിഭൂഷൺ നൽകിയും ആദരിയ്ക്കുകയുണ്ടായി. 
2008,മേയ് 4 ന് വാരണാസിയിലെ ഖജൗരിയിൽ വച്ച് തന്റെ 84 മത്തെ വയസ്സിൽ അദ്ദേഹം അന്തരിച്ചു.

## അവലംബം

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:തബല വിദ്വാന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:2008-ൽ മരിച്ചവർ
വർഗ്ഗം:1923-ൽ ജനിച്ചവർ
തെരേസാ മോറ

2013ലെ ജർമ്മൻ ബുക്ക് പ്രൈസ് നേടിയ സാഹിത്യകാരിയാണു് **തെരേസ മോറ**. മോറയുടെ 'ദസ് യുൺഗെഹേയർ' (ദി മോൺസ്റ്റർ) എന്ന പുസ്തകത്തിനായിരുന്നു പുരസ്കാരം.
## ജീവിതരേഖ
ഹംഗറിയിലെ സൊപോണിൽ ജർമ്മൻ വേരുകളുള്ള ഒരു കുടുംബത്തിൽ ജനിച്ചു വളർന്ന തെരേസാ മോറ 1990 മുതൽ ബെർലിനിൽ താമസിക്കുന്നു. ദ്വിഭാഷാ വൈദഗ്ധ്യത്തോടെയാണ് അവർ വളർന്നത്. 1990-ൽ ഹംഗറിയിലെ രാഷ്ട്രീയ മാറ്റങ്ങളെത്തുടർന്ന് ബെർലിനിലെ ഹംബോൾട്ട് സർവകലാശാലയിൽ ഹംഗേറിയൻ പഠനവും നാടകവും പഠിക്കുന്നതിനായി അവർ ജർമ്മനിയിലേക്ക് മാറി. തുടർന്ന്, ബെർലിനിൽ  Deutsche Film- und Fernsehakademie-ൽ തിരക്കഥാകൃത്തായി പരിശീലനം നേടി. 

## കൃതികൾ
*'ദസ് യുൺഗെഹേയർ' (ദി മോൺസ്റ്റർ)
## പുരസ്കാരങ്ങൾ
*2013ലെ ജർമ്മൻ ബുക്ക് പ്രൈസ്
## അവലംബം

## പുറം കണ്ണികൾ
* 
* http://www.tereziamora.de
ട്രക്കിയോഫൈറ്റ്

സംവഹന സസ്യങ്ങളെല്ലാം ഉൾപ്പെടുന്ന സസ്യലോകത്തിലെ ഏറ്റവും വലിയ വിഭാഗമാണു് **ട്രക്കിയോഫൈറ്റ്**. ആറായിരം വർഷം വരെ പഴക്കമുള്ളവയും നൂറു മീറ്റർ വരെ ഉയരത്തിൽ വളരുന്നവയുമടക്കം 2,75,000ത്തിലധികം ഇനം സംവഹന സസ്യങ്ങൾ ഇന്ന് ഭൂമുഖത്ത് കാണപ്പെടുന്നുണ്ടു്. ജീവിതദൈർഘ്യവും വലിപ്പവും കൂടിയവയാണിവ. 

## അവലംബം


വർഗ്ഗം:സസ്യങ്ങൾ
ഫ്രാൻസീസ് ഡ്രേക്ക്

പതിനാറാം നൂറ്റാണ്ടിൽ ഭൂമിയെച്ചുറ്റി നാവിക പര്യടനം നടത്തിയ ബ്രിട്ടീഷുകാരനായ നാവികനാണു് **സർ ഫ്രാൻസീസ് ഡ്രേക്ക്** സ്പെയിനിന്റെ നാവികപ്പടയ്ക്കെതിരായ ആക്രമണങ്ങൾക്കു നേതൃത്വം നല്കിയ ഇദ്ദേഹം അക്കാലത്തെ ഏറെ ശ്രദ്ധേയനായ ബ്രിട്ടീഷു് നാവികനായിരുന്നു .

## ജീവിതരേഖ
ഡെവൺഷയറിലെ ടാവിസ്റ്റോക്കിൽ, കർഷകനും മതപ്രവർത്തകനുമായിരുന്ന എഡ്മണ്ട് ഡ്രേക്കിന്റെ പുത്രനായി 1540 ഫെബ്രുവരി 15നാണു് ഇദ്ദേഹം ജനിച്ചുതു്. 1596 ജനുവരി 27നു പനാമയിലാണ് അദ്ദേഹം അന്തരിച്ചത്.
## അവലംബം

വർഗ്ഗം:ജനുവരി 27-ന് മരിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
കൂളിങ്ങ് സിസ്റ്റം

എഞ്ചിൻ സിലിണ്ടറിനകത്ത് ഇന്ധനം ജ്വലിക്കുമ്പോൾ ഉൽപ്പാദിപ്പിക്കപ്പെടുന്ന താപോർജ്ജത്തിന്റെ നല്ലൊരു ഭാഗം എഞ്ചിൻ ഭാഗങ്ങൾ ആഗിരണം ചെയ്യുന്നു. ഇപ്രകാരം എഞ്ചിൻഭാഗങ്ങൾ ക്രമാതീതമായി ചൂടാകുമ്പോൾ എഞ്ചിന്റെ പ്രവർത്തനം തന്നെ തകരാറിലാകുന്നു. ഈ അപകടാവസ്ഥ തരണം ചെയ്യുന്നതിനുവേണ്ടിയാണ് എഞ്ചിനുകളിൽ കൂളിങ്ങ് സിസ്റ്റം ക്രമീകരിച്ചിരിക്കുന്നത്. ഈ ക്രമീകരണം മൂലം എഞ്ചിൻ ഊഷ്മാവ് എല്ലായ്പ്പോഴും ഒരു നിശ്ചിത പരിധിക്കുള്ളിലായിരിക്കും നിലനിൽക്കുന്നത്.

രണ്ടു രീതിയിൽ എൻജിൻ തണുപ്പിക്കാം.
# എയർകൂളിങു് (കാറ്റുകൊണ്ടുള്ള തണുപ്പിക്കൽ)
# വെള്ളം ഉപയോഗിച്ചുള്ള തണുപ്പിക്കൽ

## എയർകൂളിങു് (കാറ്റുകൊണ്ടുള്ള തണുപ്പിക്കൽ)
എയർകൂളിങ്ങ് സിസ്റ്റത്തിൽ സിലിണ്ടർ ഹെഡിനും സിലിണ്ടറിനും ചുറ്റുമുള്ള വായുവിലേക്ക് താപം കടത്തിവിട്ടാണ് എഞ്ചിൻ തണുപ്പിക്കുന്നത്. ഇത്തരം എഞ്ചിനുകളുടെ സിലിണ്ടറിന് ചുറ്റും കൂളിങ്ങ്ഫിൻസ് ഉണ്ടായിരിക്കും. കൂടുതൽ താപം കളയുന്നതിന് വായുവുമായുള്ള ബന്ധം വർദ്ധിപ്പിക്കുന്നതിനാണ് ഫിൻസുകൾ നിർമ്മിച്ചിരിക്കുന്നത്. ചില എഞ്ചിനുകളിൽ കൂളിങ്ങ് എഫിഷ്യൻസി വർധിപ്പിക്കുന്നതിനായി ചെമ്പ് സ്റ്റീൽ എന്നിവ കൊണ്ടാണ് ഫിൻസുകൾ നിർമ്മിക്കുന്നത്.എയർകൂളിങ്ങ് സിസ്റ്റത്തിൽ സിലിണ്ടർ ഹെഡിനും സിലിണ്ടറിനും ചുറ്റുമുള്ള വായുവിലേക്ക് താപം കടത്തിവിട്ടാണ് എഞ്ചിൻ തണുപ്പിക്കുന്നത്. ഇത്തരം എഞ്ചിനുകളുടെ സിലിണ്ടറിന് ചുറ്റും കൂളിങ്ങ്ഫിൻസ് ഉണ്ടായിരിക്കും. കൂടുതൽ താപം കളയുന്നതിന് വായുവുമായുള്ള ബന്ധം വർദ്ധിപ്പിക്കുന്നതിനാണ് ഫിൻസുകൾ നിർമ്മിച്ചിരിക്കുന്നത്. ചില എഞ്ചിനുകളിൽ കൂളിങ്ങ് എഫിഷ്യൻസി വർധിപ്പിക്കുന്നതിനായി ചെമ്പ് സ്റ്റീൽ എന്നിവ കൊണ്ടാണ് ഫിൻസുകൾ നിർമ്മിക്കുന്നത്.

## വെള്ളം ഉപയോഗിച്ചുള്ള തണുപ്പിക്കൽ

ഇത്തരം എഞ്ചിനുകളുടെ സിലിണ്ടറിനുചുറ്റും ഒരു ജാക്കറ്റ് ഉണ്ടായിരിക്കും. ഈ ജാക്കറ്റിലൂടെ ഒഴുകുന്ന വെള്ളം സിലിണ്ടർ ഭിത്തിയിൽ നിന്നും മറ്റ് ചൂടായ എഞ്ചിൻ ഭാഗങ്ങളിൽ നിന്നും താപം ആഗിരണം ചെയ്ത് റേഡിയേറ്ററിലെത്തിക്കുന്നു. റേഡിയേറ്ററിൽ നിന്നും തണുത്ത വെള്ളം വീണ്ടും എഞ്ചിനിലേക്ക് ഒഴുകുന്നു. ഈ പ്രവർത്തനചക്രം തുടർന്ന് കൊണ്ടിരിക്കുന്നതിനാൽ എഞ്ചിന്റെ ചൂട് ഒരു നിശ്ചിത പരിധിക്കുള്ളിൽ നിലനിൽക്കപ്പെടുന്നു.

പ്രധാനമായി രണ്ടു തരത്തിലുള്ള വാട്ടർകുളിങ്ങ് സിസ്റ്റങ്ങളാണുള്ളത്.
# തെർമോ സൈഫൻ സിസ്റ്റം 
# പമ്പ് സർക്കുലേഷൻ സിസ്റ്റം.
### തെർമോ സൈഫൻ സിസ്റ്റം
തെർമോ സൈഫൻ സിസ്റ്റത്തിൽ റേഡിയേറ്റർ ക്രമീകരിക്കുന്നത് വാട്ടർജാക്കറ്റിന് മുകളിലായാണ്. എഞ്ചിൻ പ്രവർത്തിക്കുമ്പോൾ ജാക്കറ്റിലുള്ള വെള്ളം ചൂടാകുന്നു. ചൂടായ വെള്ളത്തിന് തണുത്തവെള്ളത്തേക്കാൾ ഭാരം കുറവായതിനാൽ റേഡിയേറ്ററിൽ നിന്നും തണുത്തവെള്ളം എഞ്ചിൻ വാട്ടർ ജാക്കറ്റുകളിലെത്തുന്നു. ഇവിടെയുള്ള ചൂടായ വെള്ളം എഞ്ചിൻ ഔട്ട്ലെറ്റിലൂടെ റേഡിയേറ്ററിന്റെ മുകളിലെ സംഭരണിയിലെത്തുന്നു. ഇവിടെ നിന്നും താഴേക്ക് ഒഴുകുന്ന വെള്ളത്തിന്റെ താപം റേഡിയേറ്റർ കോറിലൂടെ പുറത്തെ വായുവിലേക്ക് ചാലനം ചെയ്യപ്പെടുന്നു. ലോവർടാങ്കിൽ നിന്നും തണുത്ത വെള്ളം വീണ്ടും എഞ്ചിൻ ജാക്കറ്റിലൂടെ ചലിക്കുന്നു. വെള്ളം തണുക്കുന്നതിനായി ഒരു ഫാൻ റേഡിയേറ്ററിന് പുറകിലായി ക്രമീകരിച്ചിരിക്കും.
### പമ്പ് സർക്കുലേഷൻ സിസ്റ്റം

എൻജിന്റെ പ്രവർത്തനം മൂലം ഉണ്ടാകുന്ന ഹീറ്റ് കൂളിംഗ് സിസ്റ്റം ഉള്ളത് കൊണ്ടണല്ലോ കൃത്യമായ അളവിൽ ഹീറ്റ് നിലനിൽക്കുന്നത്.റേഡിയേറ്ററിൽ നിന്നും വരുന്ന coolant വാട്ടർ  പമ്പ് ചെയ്ത് എൻജിൻ coolent ജാക്കറ്റിൽ കൂടി കടത്തി വിടുന്നു.അതായതു റേഡിയേറ്ററിൽ നിന്ന് വരുന്ന തണുത്ത coolant വാട്ടർ പമ്പ് കുറച്ചു കൂടി വേഗം കൂട്ടി എന്ജിനിലേക്കു എത്തിക്കുന്നു

## അവലംബം

* 

## പുറത്തേയ്ക്കുള്ള കണ്ണികൾ

*engineeringtoolbox.com for physical properties of air, oil and water.

വർഗ്ഗം:എൻജിൻ
അപിചാറ്റ് പോംഗ് വീരസെതാകുൽ

**അപിചാറ്റ് പോംഗ് വീരസെതാകുൽ** (ജനനം ജൂലൈ 16, 1970) സമകാലിക തായ് സിനിമാസംവിധായകനും തിരക്കഥാകൃത്തും ഫിലിം പ്രൊഡ്യൂസറുമാണ്.  അദ്ദേഹത്തിന്റെ **'അങ്കിൾ ബൂണ്മി ഹു ക്യാൻ റീക്കാൾ ഹിസ് പാസ്റ്റ് ലൈവ്സ്**'  എന്ന ചിത്രത്തിന് 2010 ലെ കാൻ ഫിലിം ഫെസ്റ്റിവെലിലെ 'പാം ഡി ഓർ ' പുരസ്കാരം ലഭിച്ചിട്ടുണ്ട് . **ട്രോപ്പിക്കൽ മെലഡി** എന്ന ചിത്രത്തിന് 2004 ലെ ഫിലിം ഫെസ്റ്റിവെലിലെ  ജൂറി പ്രൈസ് ലഭിച്ചിട്ടുണ്ട്. **സിൻഡ്രോംസ് ആന്റ് എ സെഞ്ചുറി** എന്ന സിനിമ 63മത് വൈനീസ് ഫിലിം ഫെസ്റ്റിവെലിലെ ആദ്യ തായ് സിനിമയായി മത്സരവിഭാഗത്തിൽ പ്രദർശിപ്പിക്കുയുണ്ടായി.

## അവലംബം
കൂവനഞ്ച്

ഒന്നോ രണ്ടോ വർഷം വളരുന്ന ഒരു കുറ്റിച്ചെടിയാണ് **കൂവനഞ്ച്**. .  ഹവായിയിൽ ഇത് ഒരു ഔഷധമായി ഉപയോഗിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.efloras.org/florataxon.aspx?flora_id=1&taxon_id=242100093

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:കേരളത്തിലെ സസ്യജാലം
നാരായണൻ നായർ കൊലപാതകക്കേസ്

വിദ്യാർത്ഥിയായ മകന്റെ രാഷ്ട്രീയ നിലപാടുകളോടുള്ള എതിർപ്പ് കാരണം 2013 നവംബർ അഞ്ചിനാണ് നാരായണൻ നായർ കൊല ചെയ്യപ്പെട്ടത്.''' 
ഇദ്ദേഹം തിരുവനന്തപുരം കോർപ്പറേഷൻ ഓഫീസിലെ ജീവനക്കാരനും കെ.സി.എസ്.യു. (സി.ഐ.ടി.യു.) സംസ്ഥാന കമ്മിറ്റി അംഗവുമായിരുന്നു. 
എസ്.എഫ്.ഐ വെള്ളറട ഏരിയാ കമ്മിറ്റി സെക്രട്ടറി ശിവപ്രസാദ്,ഡി.വൈ.എഫ്.ഐ. ഏരിയാ കമ്മിറ്റിയംഗം ഗോപകുമാർ എന്നിവർ നാരായണൻ നായരുടെ മക്കളാണ്.

## സംഭവം
നാരായണൻ നായർ 2013 നവംബർ അഞ്ചിന് ആർ എസ് എസ് അക്രമി സംഘത്തിൽ നിന്നും മക്കളെ രക്ഷിക്കാൻ ശ്രമിക്കുന്നതിനിടയിൽ വെട്ടേറ്റ് മരിക്കുകയായിരുന്നു.
ബൈക്കുകളിൽ ഹെൽമറ്റും മുഖംമൂടിയും ധരിച്ചെത്തിയ 15 ഓളം പേർ ഉൾപ്പെട്ട സംഘമാണ് ആക്രമണം നടത്തിയത്.
അക്രമികൾ ശിവപ്രസാദിന്റെ വീട്ടിലെത്തി വിളിച്ചതിനെ തുടർന്ന് സഹോദരൻ ഗോപകുമാർ വാതിൽ തുറന്നു.
ശിവപ്രസാദ് ഇല്ലെന്ന് പറഞ്ഞുവെങ്കിലും എസ്.ഐ. വിളിക്കുന്നുവെന്ന് പറഞ്ഞ് ഗോപകുമാറിനെ വലിച്ചിഴച്ച് കൊണ്ടുപോയി 
പുറത്തിട്ട് മർദിച്ചു. അമ്മയുടെ നിലവിളി കേട്ട് അച്ഛനും പിന്നാലെ ശിവപ്രസാദും പുറത്തിറങ്ങിയപ്പോൾ 
അക്രമികളുടെ ആക്രമണം അവർക്കുനേരെ തിരിഞ്ഞു.അക്രമികളുടെ വാളുകൊണ്ടുള്ള ആക്രമണത്തിൽ നിന്ന് 
മക്കളെ രക്ഷിക്കാൻ ശ്രമിക്കുന്നതിനിടെയിലാണ് നാരായണൻ നായർക്ക് വെട്ടേറ്റത്. ശരീരത്തിലാകമാനം 
എട്ടോളം വെട്ടേറ്റിട്ടുണ്ട്. ശിവപ്രസാദിന്റെ കാലിനും ഗോപകുമാറിന്റെ തലയിലും വെട്ടേറ്റു. ആശുപത്രിയിൽ 
എത്തിക്കാൻ ശ്രമിക്കുന്നതിനിടയിൽ യാത്രാമദ്ധ്യേ നാരായണൻ നായർ മരിക്കുകയായിരുന്നു.

## വധത്തിന്റെ കാരണം
അക്രമികൾക്ക് ശിവപ്രസാദിനോടുള്ള രാഷ്ട്രീയ മുൻവൈരാഗ്യമായിരുന്നു ആക്രമണത്തിന് കാരണമായത്. 2013 നവംബർ നാലിന് നടന്ന പഠിപ്പുമുടക്ക് സമരത്തിനോടനുബന്ധിച്ച് 
ചെമ്പൂരിൽ ബസ് തടഞ്ഞ് വെള്ളറട കെ.എസ്.ആർ.ടി.സി. ഡിപ്പോയിലെ ബി.എം.എസുകാരനായ ഡ്രൈവർ വിനയചന്ദ്രനെ ശിവപ്രസാദിന്റെ നേതൃത്വത്തിലുള്ള 
എസ്.എഫ്.ഐ. പ്രവർത്തകർ അയാൾ വിദ്യാർഥികൾക്ക് കൺസഷൻ അനുവദിക്കാത്തത് ചോദ്യം ചെയ്തതിലുള്ള  വിരോധവും അക്രമികൾക്കുണ്ടായിരുന്നു.

## പ്രതിഷേധങ്ങൾ
സംഭവത്തിൽ പ്രതിഷേധിച്ച് നെയ്യാറ്റിൻകര താലൂക്കിൽ സി.പി.ഐ.എം. ഹർത്താൽ ആചരിച്ചു.എസ് എഫ് ഐ , ഡി വൈ എഫ് ഐ സംഘടനകളും
നാടെങ്ങും പ്രതിഷേധ പ്രകടനങ്ങൾ നടത്തി..ചില അക്രമ സംഭവങ്ങളും പത്രങ്ങൾ റിപ്പോർട്ട് ചെയ്തിട്ടുണ്ട്.

## വിവാദം
ഈ കൊലപാതക കേസിലെ പ്രതികളിൽ ചിലർ പോലീസ് പിടിയിലാവുകയും അവർക്ക് ജയിലിൽ മർദ്ദനം ഏറ്റു എന്ന് ആക്ഷേപം 
ഉയരുകയും ചെയ്തത് വിവാദമായിരുന്നു.

## അവലംബം


## പുറത്തേക്കുള്ള കണ്ണികൾ
*  നാരായണൻ നായർ വധം: മൂന്ന് ആർ.എസ്.എസ് പ്രവർത്തകർ റിമാൻഡിൽ
* ആനാവൂരിലെ കൊലപാതകം: മൂന്നുപേർ റിമാൻഡിൽ
ഡ്രോമെഡറി

ഉയർന്ന കാൽപാദങ്ങളും കൂനുകളുമുള്ള ഒട്ടകമാണ് **ഡ്രോമെഡറി**. ഇത് അറേബ്യൻ ഒട്ടകമെന്നും ഇന്ത്യൻ ഒട്ടകമെന്നും കൂടി അറിയപ്പെടുന്നു. ബാക്ടീരിയൻ ഒട്ടകങ്ങൾ കഴിഞ്ഞാൽ ലോകത്തെ ഏറ്റവും വലിയ ഒട്ടകമാണ് *ഡ്രോമെഡറി ഒട്ടകങ്ങൾ*.

## അവലംബം

വർഗ്ഗം:ഒട്ടകങ്ങൾ
രഹസ്യം

ഗണേഷ് പ്രൊഡക്ഷൻസിനു വേണ്ടി കെ.പി. കൊട്ടാരക്കര നിർമിച്ച മലയാളചലച്ചിത്രമാണ് **രഹസ്യം**.  ഈ ചിത്രം 1969 മാർച്ച് 20-ന് കേരളത്തിൽ പ്രദർശിപ്പിച്ചു തുടങ്ങി. വിതരണം വിമലാ റിലീസ് നടപ്പാക്കി.

## അഭിനേതാക്കൾ

## പിന്നണിഗായകർ
*ബി. വസന്ത
*സി.ഒ. ആന്റോ
*കെ.ജെ. യേശുദാസ്
*കമുകറ പുരുഷോത്തമൻ
*പി. ജയചന്ദ്രൻ
*പി. ലീല
*എസ്. ജാനകി

## അണിയറപ്രവർത്തകർ
*നിർമ്മാണം - കെ പി കൊട്ടാരക്കര
*സംവിധാനം - ശശികുമാർ
*സംഗീതം - ബി എ ചിദംബരനാഥ്
*ഗാനരചൻ - ശ്രീകുമാരൻ തമ്പി
*ബാനർ - ഗണേഷ് പിക്ചേഴ്സ്
*വിതരണം - വിമലാ റിലീസ്
*കഥ, തിരക്കഥ, സംഭാഷണം - കെ പി കൊട്ടാരക്കര
*ചിത്രസംയോജനം - ടി ആർ ശ്രീനിവാസലു
*കലാസംവിധാനം - ആർ ബി എസ് മണി
*ഛായാഗ്രഹണം - പി ബി മണിയം.

## ഗാനങ്ങൾ
*സംഗീതം - ബി.എ. ചിദംബരനാഥ്
*ഗാനരചന - ശ്രീകുമാരൻ തമ്പി

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് രഹസ്യം
## ചലച്ചിത്രംകാണാൻ
* രഹസ്യം (1969)''

വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ചിദംബരനാഥ് ഈണം പകർന്ന ഗാനങ്ങൾ
വർഗ്ഗം:തമ്പി-ചിദംബരനാഥ് ഗാനങ്ങൾ
സൈദാപ്പേട്ട് റെയിൽ നിലയം

**സൈദാപ്പേട്ട് റെയിൽ നിലയം** ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്. ഈ സ്റ്റേഷൻ സൈദാപ്പേട്ട്, സി ഐ റ്റി കോളനി, താഡണ്ടർ നഗർ (ടോഡ് ഹണ്ടർ നഗർ), ചിന്നമലൈ എന്നീ പ്രദേശങ്ങൾക്ക് സേവനം നൽകുന്നു. ചെന്നൈ ബീച്ച് സ്റ്റേഷനിൽ നിന്നും 12 കിലോമീറ്റർ ദൂരത്തിൽ കടൽ നിരപ്പിൽ നിന്നും 10 മീറ്റർ ഉയരത്തിൽ സ്ഥിതി ചെയ്യുന്നു. 

## അനുബന്ധങ്ങൾ

വർഗ്ഗം:ചെന്നൈ
ട്രാക്ക്ട്രിക്സ്

അവകല ഗണിതത്തിലെ (Differential calculus) പ്രധാന വക്രങ്ങളിൽ ഒന്നാണു് **ട്രാക്ക്ട്രിക്സ്**. വക്രത്തിലെ ഏതു ബിന്ദുവിൽ നിന്നും സ്പർശകരേഖയിലൂടെ 'x' അക്ഷത്തിലേക്കുള്ള ദൂരം തുല്യമാണെന്നതാണു് ട്രാക്ക്ട്രിക്സിന്റെ മുഖ്യമായ പ്രത്യേകത.

## ഗണിതസമവാക്യം

വസ്തു ('a',0) എന്ന പ്രാരംഭബിന്ദുവിലാണെന്നു കരുതുക. (വലതുവശത്തു കാണുന്ന ചിത്രത്തിൽ (4,0)) എന്ന ബിന്ദുവിൽ) വലിവുബല കേന്ദ്രം '0' യിൽ ആണെങ്കിൽ വലിവുചരടിന്റെ നീളം 'a' (വലതുവശത്തു കാണുന്ന ചിത്രത്തിൽ 4) വലിവുചരട് '0'യിൽ നിന്നു 'y' അക്ഷത്തിലൂടെ ധനദിശയിൽ നീങ്ങുന്നു എന്നു കരുതുക. എല്ലായ്പ്പോഴും വസ്തുവുണ്ടാക്കുന്ന *y*&nbsp;=&nbsp;*y* എന്ന വക്രത്തിന്റെ സ്പർശരേഖയാകും വലിവുചരട്. ഈ വക്രത്തെ താഴെ കാണുന്ന അവകലസമവാക്യത്തിലൂടെ രേഖപ്പെടുത്താം.

:\frac{dy}{dx} = -\frac{\sqrt{a^2-x^2}}{x}\,\!
പ്രാരംഭമൂല്യം *y(a)* = 0 

ഇത് നിർദ്ധാരണം ചെയ്യുമ്പോൾ
:y = \int_x^a\frac{\sqrt{a^2-t^2}}{t}\,dt = \pm \left ( a\ln{\frac{a+\sqrt{a^2-x^2}}{x}}-\sqrt{a^2-x^2} \right ).\,\! എന്നു കിട്ടും.

വർഗ്ഗം:ഗണിതം
വർഗ്ഗം:വക്രങ്ങൾ
ലൂയിസ് ജാക്വസ് ഥെനാർഡ്

ഹൈഡ്രജൻ പെറോക്സൈഡ് കണ്ടുപിടിച്ച ഫ്രഞ്ച് ശാസ്ത്രജ്ഞനാണു് **ലൂയിസ് ജാക്വസ് ഥെനാർഡ്**.

## ജീവിതരേഖ
ഫ്രാൻസിലെ ലൂപ്ടയറിൽ 1777 മേയ് 4നു് ജനിച്ചു.

ഔപചാരിക വിദ്യാഭ്യാസത്തിനുശേഷം ഒരു രസതന്ത്ര പരീക്ഷണശാലയിൽ സഹായി ആയി ജോലിനോക്കി. അവിടെനിന്നു് രസതന്ത്രത്തിൽ കൂടുതൽ വിദ്യാഭ്യാസം നേടിയ ഥനാർഡിന് 1798ൽ എക്കോൾ പോളിടെൿനിക്കിൽ ജോലി ലഭിച്ചു. 1810ൽ പ്രൊഫസ്സറായി സ്ഥിരനിയമനം നേടി. കോളജ് ഡി ഫ്രാൻസിലും പാരിസ് ഫാക്കൽറ്റി ഒഫ് സയൻസിലും രസതന്ത്രവിഭാഗം മേധാവിയായി സേവനമനുഷ്ഠിച്ചിട്ടുണ്ടു്. വിദ്യാഭ്യാസ ഭരണതന്ത്രജ്ഞൻ എന്ന നിലയ്ക്കും നിപുണനായിരുന്ന ഥനാർഡ് 1845ൽ യൂണിവേഴ്സിറ്റി ഒഫ് ഫ്രാൻസിന്റെ ചാൻസലർ ആയി.

1857 ജൂൺ 21നു് പാരിസിൽ മരണമടഞ്ഞു.

## ശാസ്ത്രരംഗം

ജെ.എൻ. ഗേ ലുസാക്ക് എന്ന പ്രസിദ്ധ ശാസ്ത്രജ്ഞനുമായി ചേർന്നു നടത്തിയ ഗവേഷണഫലങ്ങളായിരുന്നു ഥെനാർഡിന്റെ മികച്ച സംഭാവനകാൾക്കുപോൽബലകമായതു്. ഇവരിരുവരും ചേർന്നാണു് 1808ൽ പൊട്ടാസിയം ഉപയോഗിച്ചു്  നിരോക്സീകരിക്കുകവഴി ബോറോൺ കണ്ടുപിടിച്ചതു്. 1811ൽ കാർബണിക സംയുക്തങ്ങൾക്കു് പൊതുവായ ഒരു വിശ്ലേഷണ പ്രക്രിയ - പൊട്ടാസിയം ക്ലോറേറ്റ് ഉപയോഗിച്ചുള്ള ഓക്സീകരണം - വികസിപ്പിച്ചെടുത്തതും ഇവരൊന്നിച്ചായിരുന്നു.

ഥനാർഡ് 1818ൽ ഹൈഡ്രജൻ പെറോക്സൈഡ് കണ്ടുപിടിച്ചു. 'ഥനാർഡ് ബ്ളു' എന്ന ഒരു ചായവസ്തുവിന്റെ സംശ്ലേഷണമാണു് ഥനാർഡിന്റെ മറ്റൊരു പ്രധാന സംഭാവന. കോബാൾട്ടിന്റെയും അലൂമിനിയത്തിന്റെയും സംയുക്തങ്ങൾ അടങ്ങുന്ന ഒരു മിശ്രിതം ചൂടാക്കിയാണു നീലനിറത്തിലുള്ള ഈ ചായവസ്തു ഥനാർഡ് സംശ്ലേഷണം ചെയ്തതു്.

## കൃതികൾ
ട്രീറ്റിസ് ഓൺ കെമിസ്ട്രി (Traite de chemie) എന്ന രസതന്ത്ര പഠനഗ്രന്ഥം ഇദ്ദേഹം രചിച്ചിട്ടുണ്ടു്.
## അവലംബം

വർഗ്ഗം:ഫ്രഞ്ച് രസതന്ത്രജ്ഞർ
എസ്.ടി. റെഡ്യാർ

തമിഴ്നാട്ടിലെ തിരുനെൽവേലി ജില്ലയിൽ സമൂഹരംഗപുരത്ത് 1855-ലാണ് സുബ്ബയ്യ തെന്നാട്ടു റെഡ്യാർ എന്ന **എസ്.ടി. റെഡ്യാർ** ജനിച്ചത്. മലയാളത്തിലെ പുസ്തക പ്രസാധനത്തെ ജനകീയവത്കരിച്ചത് എസ്.ടി. റെഡ്യാരായിരുന്നു. എഴുത്തച്ഛനും കുഞ്ചൻ നമ്പ്യാരും ഉൾപ്പെടെയുള്ളവരുടെ കൃതികൾ അച്ചടിരൂപത്തിൽ ഉത്സവപ്പറമ്പിലും അങ്ങാടിയിലും കുറഞ്ഞവിലയ്ക്കു വിറ്റു കൊണ്ട് റെഡ്യാർ അതിനെ സാമാന്യജനങ്ങൾക്ക് പ്രാപ്യമാക്കി. 1886-ൽ കൊല്ലത്ത് വിദ്യാഭിവർദ്ധിനി (വി.വി.) പ്രസ്സ് സ്ഥാപിച്ചു. 

## ജീവിത രേഖ
*1855 ജനനം
*1872 കൊല്ലത്തെത്തി പുസ്തകവ്യാപാരം തുടങ്ങി
*1886 വിദ്യാഭിവർദ്ധിനി (വി.വി.) പ്രസ്സ് ആരംഭിച്ചു
*1915 മരണം

## ഇതും കാണുക
* എസ്.റ്റി. റെഡ്യാർ ആൻഡ് സൺസ്
## അവലംബം

## പുറംകണ്ണികൾ
http://1.bp.blogspot.com/-PFP1jUTrZNc/TdueO-E4BfI/AAAAAAAAAEw/vOjjmBn_baU/s1600/s_t_reddiar.jpg

വർഗ്ഗം:കേരളത്തിലെ പുസ്തകപ്രസാധകർ
വർഗ്ഗം:മലയാളം അച്ചടിയുടെ ചരിത്രം
ബ്രൂക്ക് ടെയ്‌ലർ

ഗണിതശാസ്ത്രത്തിലെ ടെയ്‍ലർ ശ്രേണിയുടെ ഉപജ്ഞാതാവാണു് **ബ്രൂക്ക് ടെയ്‍ലർ**. കലനം എന്ന ശാസ്ത്രശാഖയുടെ അടിസ്ഥാനതത്ത്വമായിത്തീർന്ന ടെയ്ലർ തിയറവും ഇദ്ദേഹത്തിന്റെ സംഭാവനയാണു്.

## ജീവിതരേഖ
ബ്രൂക്ക് ടെയ്‌ലറിന്റെയും ഒളിവിയ ടെമ്പെസ്റ്റിന്റെയും പുത്രനായി 1685 ആഗസ്റ്റ് 18നു് ഇംഗ്ളണ്ടിലെ എഡ്മൺറ്റണിൽ ജനിച്ചു.

## അവലംബം



വർഗ്ഗം:ഗണിതശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:ഗണിതം
ഗിണ്ടി റെയിൽ നിലയം

ഗിണ്ടി റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്. ഈ സ്റ്റേഷൻ ഗിണ്ടി, തിരു വീ കാ ഇൻഡസ്റ്റ്രിയൽ എസ്റ്റേറ്റ്, കത്തിപ്പാറ, ആളന്തൂർ, ഹാൽഡ, വേളച്ചേരി റോഡ്, ഗിണ്ടി റേസ് കോർസ്  എന്നീ പ്രദേശങ്ങൾക്ക് സേവനം നൽകുന്നു. ദേശീയ പാത 45നോട് ചേർന്നാണ് ഈ സ്റ്റേഷൻ ഉള്ളത്. ചെന്നൈ ബീച്ച് സ്റ്റേഷനിൽ നിന്നും 14 കിലോമീറ്റർ ദൂരത്തിൽ കടൽ നിരപ്പിൽ നിന്നും 12 മീറ്റർ ഉയരത്തിൽ സ്ഥിതി ചെയ്യുന്നു. 

## അനുബന്ധങ്ങൾ

വർഗ്ഗം:ചെന്നൈ
കേരള വിലാസം അച്ചുകൂടം (തിരുവനന്തപുരം)

തിരുവിതാംകൂർ രാജാവായിരുന്ന ഉത്രം തിരുനാൾ മാർത്താണ്ഡവർമ്മയുടെ ആശ്രിതനും കഥകളികലാകാരനുമായിരുന്ന ഈശ്വരപിള്ള വിചാരിപ്പുകാരാണ് 1853-ൽ തിരുവനന്തപുരത്ത് **കേരള വിലാസം** എന്ന പേരിൽ അച്ചുകൂടം സ്ഥാപിച്ചത്. സ്വാതിതിരുനാൾ, ഇരയിമ്മൻ തമ്പി തുടങ്ങിയവരുടെ ഏതാനും ഗാനസമാഹാരങ്ങളും, രാമായണം തുടങ്ങിയ കിളിപ്പാട്ടുകളും ആദ്യമായി അച്ചടിക്കപ്പെട്ടതും കേരളവിലാസത്തിലായിരുന്നു. 

സർവാധികാര്യക്കാർ പി. ഗോവിന്ദപ്പിള്ള കുറച്ചുനാൾ കേരളവിലാസത്തിന്റെ പ്രവർത്തനത്തിൽ ശ്രദ്ധിച്ചിരുന്നു. അവിടെ നിന്നും അല്പകാലം *കേരളചന്ദ്രിക* എന്ന മാസിക പ്രസിദ്ധീകരിച്ചിരുന്നു. എന്നാൽ കൂടുതൽ ശ്രദ്ധേയമായത് *വിദ്യാവിലാസിനി* മാസികയാണ്. 1181-ൽ *മലയാളഭാഷാ ചരിത്രം* പുറത്തിറങ്ങി. ആയില്യം തിരുനാളിന്റെ ശാകുന്തളം പരിഭാഷ, മീനകേതന ചരിതം എന്നിവയും കേരളവർമ്മ എഴുതിയ മഹച്ചരിതസംഗ്രഹത്തിലെ ചില ഭാഗവും കേരളവിലാസത്തിലൂടെയാണ് വെളിച്ചം കണ്ടത്.

## അവലംബം


വർഗ്ഗം:കേരളത്തിലെ മുദ്രണാലയങ്ങൾ
അരിഷ്ടം

ആസവം പോലെയുള്ള ഒരു ആയുർവേദ ഔഷധമാണു് *അരിഷ്ടം *'. ഔഷധയോഗങ്ങൾ കഷായം ഉപയോഗിച്ച് ഉണ്ടാക്കുന്നതിന് അരിഷ്ടങ്ങൾ എന്നും ശുദ്ധജലത്തിൽ ഉണ്ടാക്കുന്നതിന് ആസവങ്ങൾ എന്നും പറയുന്നു. 

### നിർമ്മാണരീതി
പുഷ്പങ്ങൾ, ഫലങ്ങൾ, വേരുകൾ, ധാന്യങ്ങൾ, മരത്തൊലികൾ, കാണ്ഡങ്ങൾ, ഇലകൾ, നിര്യാസം, ശർക്കര എന്നിവയൊക്കെ അരിഷ്ട നിർമാണതിന് ഉപയോഗിക്കുന്നു എന്ന് ചരക സംഹിതയിൽ രേഖപ്പെടുത്തിയിട്ടുണ്ട്. മൺപാത്രങ്ങളിലോ മരവീപ്പകളിലോ ആണ് പണ്ടുകാലങ്ങളിൽ അരിഷ്ടങ്ങൾ ഉണ്ടാക്കിയിരുന്നത്. മരുന്നുകൾ കഷായം വെച്ച്, അരിച്ച് മൂന്നിലൊന്നു ശർക്കരയോ തേനോ ചേർത്തു് മണ്ണിൽ കുഴിച്ചിട്ടിട്ടു് ഒരു നിശ്ചിതകാലത്തിനു ശേഷം എടുക്കുന്നു. മരുന്നുകളുടെയും വെള്ളത്തിന്റെയും മറ്റും അളവു് പ്രത്യേകം പറഞ്ഞിട്ടില്ലെങ്കിൽ 16 ഇടങ്ങഴി കഷായത്തിൽ ഒരു തുലാം ശർക്കരയും അര തുലാം തേനും ശർക്കരയുടെ പത്തിലൊന്നു തൂക്കം പ്രക്ഷേപദ്രവ്യവും (ദീപനപാചനാദി ഗുണങ്ങൾ ഉണ്ടാക്കുന്ന സംസ്കരണദ്രവ്യം) ചേർത്താണു് മണ്ണിൽ കുഴിച്ചിടുന്നതു്. 

ഇങ്ങനെ കുറച്ചുദിവസം കാറ്റു തട്ടാതെ അടച്ചു സൂക്ഷിക്കുമ്പോൾ അതിൽ മദ്യാംശവും ഉത്പന്നമാകുന്നുണ്ടു്. ഈ മദ്യാംശം കാലാവസ്ഥാഭേദങ്ങൾക്കും അതിലടങ്ങിയ ദ്രവ്യങ്ങളുടെ സ്വഭാവഭേദങ്ങൾക്കുമനുസരിച്ച് 5% മുതൽ 10% വരെ ഉണ്ടാകാം.

ഇപ്പോൾ വ്യാവസായികമായി  സ്റ്റൈയിൻലെസ്സ് സ്റ്റീലിന്റെ വലിയ പാത്രങ്ങളിലാണ്  അരിഷ്ടങ്ങൾഉണ്ടാക്കുന്നത്. ഇവയുടെ ഗുണനിലവാരം ആയുഷ് ഡിപ്പാർട്ടുമെന്റ് നിർദേശിച്ച രീതിയിൽ ഉള്ള ലബോറട്ടറി പരിശോധനകൾ നടത്തി ഉറപ്പുവരുത്തുന്നു. 

### കാലാവധി
എത്രകാലം വേണമെങ്കിലും സൂക്ഷിക്കാമെന്ന പ്രസിദ്ധി അരിഷ്ടത്തിനുണ്ടെങ്കിലും ഈ ഔഷധ കല്പനകളുടെ കാലാവധി പത്ത് വർഷമായി ഡ്രഗ് ആൻഡ് കോസ്മെറ്റിക് ആക്റ്റിൽ നിശ്ചയിച്ചിട്ടുണ്ട്. 

## അവലംബം


വർഗ്ഗം:ആയുർവേദൗഷധങ്ങൾ
അടവുശിഷ്ടം

ഒരു രാജ്യത്തിനു് മറ്റുരാജ്യങ്ങളിൽ നിന്നു ലഭിക്കാനുള്ളതും മറ്റുരാജ്യങ്ങൾക്കു കൊടുത്തുതീർക്കാനുള്ളതുമായ തുകകളുടെ കണക്കുകൾ വിശദമായി കാണിക്കുന്ന ഔദ്യോഗികരേഖയാണു് **അടവുശിഷ്ടം** അഥവാ Balance of Payment (BoP). 

ഒരു രാഷ്ട്രത്തിലെ ഭരണകൂടവും ജനങ്ങളും ലോകത്തിന്റെ മറ്റു ഭാഗങ്ങളിലേയൊ മറ്റൊരു രാഷ്ട്രത്തിലെയോ മറ്റൊരു രാഷ്ട്രസമൂഹത്തിലെയോ ഭരണകൂടവും ജനങ്ങളും തമ്മിൽ നടക്കുന്ന സാമ്പത്തികമായ ഇടപാടുകളുടെ സ്ഥിതിവിവരക്കണക്കുകൾ സമാഹരിച്ചെടുക്കുന്നതാണ് അടവുശിഷ്ടം (BoP).

വർഗ്ഗം:സാമ്പത്തികശാസ്ത്രം
വർഗ്ഗം:സാമ്പത്തികം
വി.എ. സെയ്തുമുഹമ്മദ്

എറണാകുളം ജില്ലയിലെ വൈപ്പിൻകരയിലുള്ള എടവനക്കാട്ട് ഗ്രാമത്തിൽ വലിയവീട്ടിൽ 1923 മെയ് 29-ന് **സെയ്തുമുഹമ്മദ്** ജനിച്ചു. അബ്ദുൾ അസീസ് എന്നായിരുന്നു പിതാവിന്റെ പേര്. എടവനക്കാട് പ്രൈമറി സ്കൂൾ, ചെറായി ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം. തുടർന്ന് എറണാകുളം മഹാരാജാസ് കോളേജിൽ ജീവശാസ്ത്രം ബി.എ.യ്ക്കു ചേർന്നു. 1942-ലെ ക്വിറ്റ് ഇന്ത്യാ സമരത്തിൽ പങ്കെടുത്തതിനെ തുടർന്ന് നാലുമാസത്തോളം വിയ്യൂർ സെൻട്രൽ ജയിലിൽ കഴിഞ്ഞു.

## ജീവിത രേഖ
*1923 ജനനം
*1942 ക്വിറ്റിന്ത്യാ സമരത്തിൽ ജയിൽവാസം
*1943 മധുര അമേരിക്കൻ കോളേജിൽ നിന്ന് ബിരുദം
*1944 അലിഗഢിൽ ചേർന്നു
*1946 അലിഗഢിൽനിന്ന് എൽ.എൽ.ബി.
*1946-1951 കോഴിക്കോട് അഭിഭാഷകൻ
*1951 ഉപരിപഠനത്തിന് ഇംഗ്ലണ്ടിൽ
*1957 തിരിച്ചെത്തി സുപ്രീംകോടതിയിൽ അഭിഭാഷകൻ
*1958 വിവാഹം
*1965 കേരളത്തിൽ അഡ്വക്കേറ്റ്സ് ജനറൽ
*1971 യു.എൻ. പ്രതിനിധിസംഘാംഗം
*1973 രാജ്യസഭാംഗം
*1975 നിയമസഹമന്ത്രി (നിയമം, കമ്പനികാര്യം)
*1977 ലോകസഭാംഗം (കോഴിക്കോട്)
*1980 ബ്രിട്ടണിൽ ഹൈക്കമ്മീഷണർ
*1985 മരണം

## അവലംബം

വർഗ്ഗം:രാജ്യസഭാംഗങ്ങൾ
ഷോക്ക് അബ്‌സോർബർ

മോട്ടോർ വാഹനങ്ങൾ സഞ്ചരിക്കുമ്പോൾ അവയ്ക്കനുഭവപ്പെടുന്ന ആഘാതം കുറയ്ക്കുവാനായി ഉപയോഗിക്കുന്ന ഉപകരണമാണു് **ഷോക്ക് അബ്‌സോർബർ**. 

വാഹനങ്ങളുടെ ചട്ടക്കൂട് ചക്രങ്ങളോട് ഘടിപ്പിച്ചിരിക്കുന്നത് സ്‌പ്രിങ്ങുകൾ വഴിയാണു്. വാഹനങ്ങൾ കുഴിയിൽ വീഴുകയോ കല്ലിൽ കയറുകയോ ചെയ്യുമ്പോൾ ഈ സ്‌പ്രിങ്ങുകൾ നീളുകയും ചുരുങ്ങുകയുംചെയ്തു് ഒരു പരിധിവരെ വാഹനത്തിന്റെ ആഘാതം കുറയ്ക്കുന്നു. എന്നാൽ സ്‌പ്രിങ്ങുകൾ ഒരിക്കൽ നീളുകയോ ചുരുങ്ങുകയോ ചെയ്താൽ പൂർവസ്ഥിതി പ്രാപിക്കുന്നതുവരെ പ്രകമ്പനം ചെയ്തുകൊണ്ടിരിക്കും. ഈ പ്രകമ്പനം മൂലം വാഹനം പൊങ്ങുകയും താഴുകയും ചെയ്യുന്നതിനാൽ യാത്രികർക്ക് അസ്വസ്ഥത ഉണ്ടാക്കുന്നു. ഈ പ്രകമ്പനം കൊണ്ടുണ്ടാകുന്ന ആഘാതത്തെ ലഘൂകരിക്കാനുള്ള ഉപകരണമാണു് ഷോക്ക് അബ്‌സോർബർ. ചക്രങ്ങൾക്കും വാഹനത്തിന്റെ ചട്ടക്കൂടിനും ഇടയിൽ സ്‌പ്രിങ്ങുകൾക്കു സമാന്തരമായാണു ഇതു ഘടിപ്പിക്കുന്നതു്.

വർഗ്ഗം:യാന്ത്രികം
ടെലിഫോട്ടോ ലെൻസ്

വിദൂരവസ്തുക്കളെ അടുത്ത് കാണിക്കുന്ന തരം ലെൻസുകളാണു് **ടെലിഫോട്ടോ ലെൻസുകൾ**. അതായത് ഇതിനു് വളരെ ചെറിയ ഒരു വീക്ഷണകോണിലുള്ള വസ്തുക്കളുടെ ചിത്രമേ എടുക്കാൻ സാധിക്കുകയുള്ളൂ. ഇത്തരം ലെൻസുകൾക്കു് ഫോക്കസ് ദൂരം കൂടുതലായിരിക്കും. ഈ ഫോക്കസ് ദൂരത്തിനനുസരിച്ച് ഫിലിം ക്രമീകരിക്കേണ്ടതുകൊണ്ട് ഈ ലെൻസ് ക്യാമറക്കു മുന്നിൽ നീണ്ടിരിക്കുന്ന കുഴലിനു മുന്നിലായിരിക്കും ഘടിപ്പിച്ചിരിക്കുന്നതു്.

പോസിറ്റീവ് ലെൻസ് സംവിധാനവും അതിൽനിന്ന് വളരെ അകലത്തിൽ ഉറപ്പിച്ചിട്ടുള്ള നെഗെറ്റീവ് ലെൻസ് സംവിധാനവും ചേർന്ന ഘടനയാണിതിനുള്ളതു്. വർണ സംശോധനം (colour corrrection) ആവശ്യമെങ്കിൽ രണ്ടു സംവിധാനങ്ങളിലും അത് വെവ്വേറെയായി ചെയ്യേണ്ടതായി വരും. ടെലിഫോട്ടോ ലെൻസ് ഉപയോഗിക്കുമ്പോൾ വിരൂപണം (distortion) സംഭവിച്ചാൽ അത് നേരെയാക്കാൻ ബുദ്ധിമുട്ടാണു്.

## വിവിധതരം ടെലിഫോട്ടോ ലെൻസുകൾ
പ്രധാനമായും മൂന്നുതരത്തിലുള്ള ടെലിഫോട്ടോ ലെൻസുകൾ നിലവിലുണ്ടു്.

#**മീഡിയം ടെലിഫോട്ടോലെൻസ്** 85എം‌എം മുതൽ 135എം‌എം വരെ ഫോക്കസ് ദൂരം ഉള്ള ടെലിഫോട്ടോ ലെൻസുകളാണിവ.
#**ലോങ്ങ് ടെലിഫോട്ടോലെൻസ്** 135എം‌എം മുതൽ 300എം‌എം വരെ ഫോക്കസ് ദൂരം ഉള്ള ടെലിഫോട്ടോ ലെൻസുകളാണു ലോങ്ങ് ടെലിഫോട്ടോലെൻസ്.
#**സൂപ്പർ ടെലിഫോട്ടോലെൻസ്** 300എം‌എംനു മുകളിൽ ഫോക്കസ് ദൂരം ഉള്ള ടെലിഫോട്ടോലെൻസുകൾ സൂപ്പർ ടെലിഫോട്ടോലെൻസ് എന്നറിയപ്പെടുന്നു.

## അവലംബം

വർഗ്ഗം:ഛായാഗ്രഹണം
വർഗ്ഗം:ഫോട്ടോഗ്രാഫി ലെൻസുകൾ
സൂസി

ഉദയാ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **സൂസി**.  എക്സൽ പ്രോഡക്ഷൻസ് വിതരണം ചെയ്ത സൂസി 1969 ഏപ്രിൽ 5-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ശാരദ
*ആറന്മുള പൊന്നമ്മ
*അടൂർ പങ്കജം
*ശ്രീലത
*കൊട്ടാരക്കര ശ്രീധരൻ നായർ
*പി.ജെ. ആന്റണി
*അടൂർ ഭാസി
*എസ്.പി. പിള്ള
*ഗോവിന്ദൻകുട്ടി
*മണവാളൻ ജോസഫ്
*കടുവാക്കുളം ആന്റണി
*ആലുംമൂടൻ
*ഹരി
*രാഘവൻ
*ജോസ്മോൻ
*ഗോപിനാഥ്.

## പിന്നണിഗായകർ
*ബി. വസന്ത
*കെ.ജെ. യേശുദാസ്
*പി. സുശീല

## അണിയറപ്രവർത്തകർ
*നിർമ്മാണം, സംവിധാനം - എം. കുഞ്ചാക്കോ
*സംഗീതം - ജി ദേവരാജൻ
*ഗാനരചന - വയലാർ
*ബാനർ - ഉദയാ പ്രൊഡക്ഷൻസ്
*വിതരണം - എക്സൽ പ്രോഡക്ഷൻസ്
*കഥ, തിരക്കഥ, സംഭാഷണം - തോപ്പിൽ ഭാസി.

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

    
## അവലബം

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
[വർഗ്ഗം:[വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
]]
വില്യം നിക്കോൾസൺ

ഇംഗ്ലീഷ് രസതന്ത്രജ്ഞനും രസതന്ത്രത്തിലും തത്ത്വചിന്തയിലും നിരവധി ലേഖനങ്ങളെഴുതിയ വൈജ്ഞാനിക എഴുത്തുകാരനുമായിരുന്നു  **വില്യം നിക്കോൾസൺ**.

## ജീവിതരേഖ
1753 ഡിസംബർ 13നു ലണ്ടനിൽ ജനിച്ചു. സ്കൂൾ വിദ്യാഭ്യാസത്തിനു ശേഷം കുറച്ചുകാലം ബ്രിട്ടീഷ് ഈസ്റ്റിന്ത്യാ കമ്പനിയിൽ സേവനമനുഷ്ഠിച്ചു. 1775ൽ ആംസ്റ്റർഡാമിൽ എത്തിയ വില്യം അവിടെ കളിമൺപാത്ര വ്യവസായത്തിൽ ഏർപ്പെട്ട് ജീവിതവൃത്തി നേടി.

## സംഭാവനകൾ
'An Introduction to Nature Philosophy' എന്ന ഗ്രന്ഥത്തിന്റെ രചന, വൈദ്യുത വിശ്ലേഷണം വഴി ജലത്തെ ഹൈഡ്രജനും ഓക്സിജനുമായി വേർതിരിക്കുന്ന കണ്ടുപിടിത്തം, ദ്രാവകങ്ങളുടെ സാന്ദ്രത അളക്കുന്ന ഹൈഡ്രോമീറ്ററിന്റെ കണ്ടുപിടിത്തം തുടങ്ങിയവ ഇദ്ദേഹത്തിന്റെ സംഭാവനകളിൽ ചിലതാണു്.
## അവലംബം


വർഗ്ഗം:ഇംഗ്ലീഷ് രസതന്ത്രജ്ഞർ
സാഹിത്യപഞ്ചാനനൻ പി.കെ. നാരായണപിള്ള

മലയാളത്തിലെ ആദ്യകാലഗദ്യരചയിതാക്കളിൽ പ്രമുഖനും മലയാളസാഹിത്യനിരൂപണത്തിന്റെ ചരിത്രത്തിലെ ആദ്യകാല വിമർശകനുമാണ് സാഹിത്യപഞ്ചാനനൻ എന്ന വിളിപ്പേരിൽ അറിയപ്പെടുന്ന **പി.കെ.നാരായണപിള്ള**.  സാഹിത്യവിമർശനത്തിൽ പുതിയ വഴി വെട്ടിത്തുറന്ന വിമർശകപ്രതിഭയാണ് **സാഹിത്യപഞ്ചാനനൻ.** കവി, ഗദ്യകാരൻ, വാഗ്മി, വിമർശകൻ, വൈയാകരണൻ, ഭാഷാഗവേഷകൻ, സമുദായ പരിഷ്കർത്താവ് എന്നീ നിലകളിലെല്ലാം പ്രശസ്തനാണ് അദ്ദേഹം. നീലകണ്ഠ തീർത്ഥപാദരാണ് സാഹിത്യപഞ്ചാനനൻ എന്ന വിശേഷണം നല്കിയത്. കവി, ഗദ്യകാരൻ, വാഗ്മി, വൈയാകരണൻ, നിരൂപകൻ എന്നീ പഞ്ചമുഖങ്ങളോടു കൂടിയവൻ എന്ന അർത്ഥമാണ് ഇതിനുള്ളത്. കവിയും നാടകകൃത്തുമായ ടി. എൻ. ഗോപിനാഥൻ നായർ ഇദ്ദേഹത്തിന്റെ പുത്രനാണ്.

## ജീവിതരേഖ
*1878 ജനനം
*1896 മെട്രിക്കുലേഷൻ ജയിച്ചു
*1908 അഭിഭാഷക വൃത്തി തുടങ്ങി
*1909 പ്രജാ സഭാംഗം
*1910 കോട്ടയത്ത് അഭിഭാഷകൻ
*1929 ഹൈക്കോടതി ജഡ്ജി
*1938 മരണം

1878 മാർച്ച് 23 (കൊല്ലവർഷം 1053 മീനം 9)നു അമ്പലപ്പുഴ ആമയിട ഗ്രാമത്തിൽ കടമ്മാട്ടു കുഞ്ഞുലക്ഷ്മി അമ്മയുടേയും ആലപ്പുഴ പറവൂർ പൊഴിച്ചേരി മഠത്തിൽ ദാമോദരൻ പിള്ളയുടേയും മകനായാണ് **സാഹിത്യപഞ്ചാനനൻ പി.കെ. നാരായണപിള്ള** ജനിച്ചത്.

അമ്പലപ്പുഴ ഹൈസ്കൂൾ, ആലപ്പുഴ ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം. തിരുവനന്തപുരം മഹാരാജാസ് കോളജിൽ നിന്ന് രസതന്ത്രത്തിൽ ബി.എ. ബിരുദം നേടി. കോളജ് വിദ്യാഭ്യാസ കാലത്ത് പിതാവ് അന്തരിച്ചതിനാൽ മലയാള മനോരമ, കേരള താരക, ചന്ദ്രിക തുടങ്ങിയ പ്രസിദ്ധീകരണങ്ങളിൽ ലേഖനങ്ങളെഴുതിയാണ് വിദ്യാഭ്യാസ ചെലവുകൾക്കുള്ള പണം കണ്ടെത്തിയതു്. ഏ.ആർ. രാജരാജവർമ്മ, മുൻഷി രാമക്കുറുപ്പ് തുടങ്ങിയ പ്രശസ്ത വ്യക്തികളുടെ ശിഷ്യനായിരുന്നു അദ്ദേഹം.

റെയിൽവേ ഗുമസ്തൻ, സ്കൂൾ അദ്ധ്യാപകൻ, കലാലയ അദ്ധ്യാപകൻ എന്നീ നിലകളിൽ സേവനമനുഷ്ഠിച്ചു. 1908ൽ നിയമ ബിരുദമെടുത്ത അദ്ദേഹം അഭിഭാഷകനായി സേവനമനുഷ്ഠിച്ചു. തിരുവിതാംകൂർ നിയമ സഭാംഗം, മദിരാശി സർവകലാശാല സെനറ്റ് മെമ്പർ, ഹൈക്കോടതി ജഡ്ജി എന്നീ നിലകളിൽ സേവനമനുഷ്ഠിച്ച് 1934ൽ വിരമിച്ചു. നായർ സമുദായ പരിഷ്കരണ ശ്രമങ്ങൾ നടത്തുകയും അത് ലക്ഷ്യമാക്കിയുള്ള സംഘടനകളിൽ പ്രവർത്തിക്കുകയും ചെയ്തിട്ടുണ്ട്. സമസ്ത കേരള സാഹിത്യ പരിഷത്തിന്റെ ആദ്യ സമ്മേളനം ഉദ്ഘാടനം ചെയ്തത് പി.കെ. നാരായണപിള്ളയാണ്.

1938 ഫെബ്രുവരി 10(കൊല്ലവർഷം 1113 മകരം 30)നു അദ്ദേഹം അന്തരിച്ചു.

## കൃതികൾ
*ചില കവിതാ പ്രതിധ്വനികൾ (1906)
*പ്രസംഗതരംഗിണി (മൂന്നു ഭാഗങ്ങൾ 1914, 1926, 1926)
*ശ്രീമൂലമുക്താവലി (1918)
*ലഘുവ്യാകരണം (1920)
*ഗദ്യമുക്താവലി (1927)
*ക്ഷേത്രപ്രവേശനവാദം (1927)
*പ്രയോഗദീപിക (1934)
*കാവ്യമേഖല (1935)
*വ്യാകരണപ്രവേശിക (1936)

## അവലംബം

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:1938-ൽ മരിച്ചവർ
വർഗ്ഗം:1878-ൽ ജനിച്ചവർ
വർഗ്ഗം:ഫെബ്രുവരി 10-ന് മരിച്ചവർ
വർഗ്ഗം:മാർച്ച് 23-ന് ജനിച്ചവർ
ഹിറ്റ് ദ് ബോൾ റ്റ്വൈസ്

ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന മാർഗങ്ങളിൽ ഒന്നാണ് **ഹിറ്റ് ദ് ബോൾ റ്റ്വൈസ്** അഥവാ **ഡബിൾ ഹിറ്റ്**. ക്രിക്കറ്റ് നിയമങ്ങളിലെ 34-ആം നിയമമാണ് *ഹിറ്റ് ദ് ബോൾ റ്റ്വൈസിനെ* സംബന്ധിക്കുന്നത്. ക്രിക്കറ്റിലെ അസാധാരണമായ പുറത്താക്കൽ രീതികളിലൊന്നാണിത്.
ഈ നിയമപ്രകാരം; കളിക്കിടെ ഒരു ബാറ്റ്സ്മാന്റെ ശരീരത്തിലോ ബാറ്റിലോ കൊണ്ട പന്ത് ഏതെങ്കിലും ഫീൽഡറുടെ കൈയ്യിലെത്തുന്നതിനുമുൻപ്, ബാറ്റ് പിടിക്കാത്ത കൈ ഒഴികെ ഏതെങ്കിലും ശരീരഭാഗങ്ങൾ കൊണ്ടോ ബാറ്റ് കൊണ്ടോ, വിക്കറ്റ് സംരക്ഷിക്കുന്നതിന് ഒഴികെ, മനഃപൂർവ്വം തട്ടിയിടുകയോ അടിക്കുകയോ ചെയ്താൽ *ഹിറ്റ് ദ് ബോൾ റ്റ്വൈസ്* നിയമപ്രകാരം ഫീൽഡിങ് ടീമിന്റെ അപ്പീലിന്മേൽ അയാളെ പുറത്താക്കാം.

ഇങ്ങനെ പുറത്താകുന്ന ബാറ്റ്സ്മാന്മാരുടെ വിക്കറ്റ് ബൗളർ നേടിയതായി പരിഗണിക്കില്ല.

## അവലംബം

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
എരിക്കാവ് എൻ. സുനിൽ

കേരളീയനായ ഒരു മൃദംഗ വാദകനാണ് എരിക്കാവ് എൻ. സുനിൽ (15 മാർച്ച് 1977). കേന്ദ്ര സാംസ്‌കാരിക വകുപ്പിന്റെ ജൂനിയർ  ഫെലോഷിപ്പ് 2013 ൽ ലഭിച്ചു. 

## അവലംബം
മുരിക്കാശ്ശേരി

**മുരിക്കാശേശരി** എന്ന ഗ്രാമം കേരളത്തിലെ ഇടുക്കി ജില്ലയിൽ സ്ഥിതി ചെയ്യുന്നു. ഇടുക്കി ജലാശയത്തേയ്ക്ക ഇവിടുന്ന് ഏകദേശം 12 കിലോമീറ്റർ ദൂരമുണ്ട്.

ഇടുക്കി ജില്ലയിലെ ഒരു  വിപണി, വിദ്യാഭ്യാസ കേന്ദ്രം എന്നിവകൂടിയാണ് മുരിക്കാശ്ശേരി ഗ്രാമം. ഒരു കുടിയേറ്റ കർഷകരുടെ ഗ്രാമമായ ഇവിടം ഇടുക്കിയിലെ ഒരു പ്രധാന കേന്ദ്രമായി വികസിച്ചുകൊണ്ടിരിക്കുന്നു. വിവിധ സുഗന്ധവ്യഞ്ജന ഉൽപ്പന്നങ്ങൾ ഈ ഗ്രാമത്തിനും വിപണിക്കും ഉണർവ്വ് നൽകുന്നു. വാത്തിക്കുടി ഗ്രാമപഞ്ചായത്തിന്റെ ഭാഗമാണ് ഈ ഗ്രാമം.
സെമി-സ്ലാവ് പ്രതിരോധം

ക്വീൻസ് ഗാബിറ്റ് എന്ന ചെസ്സ് പ്രാരംഭനീക്കത്തിന്റെ ഒരു വേരിയേഷനാണ് **സെമി-സ്ലാവ് പ്രതിരോധം**. ഇതിന്റെ നീക്കങ്ങൾ ചുവടെ നല്ക്കുന്നു :
:1. d4 d5
:2. c4 c6
:3. Nf3 Nf6
:4. Nc3 e6

## 5.e3
ഈ നീക്കത്തിനതിരെ **5...Nbd7** കളിച്ചുകൊണ്ട് സെമി-സ്ലാവ് പ്രതിരോധത്തിന്റെ പ്രധാനശാഖയിൽ തുടരാം.
### മെറാൻ വേരിയേഷൻ: 6.Bd3
### ആന്റി-മെറാൻ വേരിയേഷൻ: 6.Qc2

#### കാർപോവ് വേരിയേഷൻ: 7.Bd3
#### ഷിറോവ്–ഷാബലോവ് ഗാബിറ്റ്: 7.g4
## 5.Bg5

### ബോട്വിന്നിക് വേരിയേഷൻ: 5...dxc4
### മോസ്കോ വേരിയേഷൻ: 5...h6
## കുറിപ്പുകൾ

## അവലംബം

**Encyclopedia of Chess Openings*, volume D, sections 43–49
*
*
*
*David Vigorito, *Play the Semi-Slav*, Quality Chess, 2008 ISBN 978-91-85779-01-7

വർഗ്ഗം:ചെസ്സിലെ പ്രാരംഭനീക്കങ്ങൾ
മാർഷൽ ഗാബിറ്റ്

അമേരിക്കൻ ചെസ്സ് മാസ്റ്ററായ ഫ്രാങ്ക് മാർഷലിനു ശേഷം പേരു ലഭിച്ച ഒരുകൂട്ടം ചെസ്സ് പ്രാരംഭനീക്കളാണ് **മാർഷൽ ഗാബിറ്റ്**. 

*Scandinavian Defense ലെ മാർഷൽ ഗാബിറ്റ്. 1.e4 d5 2.exd5 Nf6
*Tarrasch Defense ലെ മാർഷൽ ഗാബിറ്റ്: 1.d4 d5 2.c4 e6 3.Nc3 c5 4.cxd5 exd5 5.e4
*സെമി-സ്ലാവ് പ്രതിരോധത്തിലെ മാർഷൽ ഗാബിറ്റ്: 1.d4 d5 2.c4 e6 3.Nc3 c6 4.e4 dxe4 5.Nxe4 Bb4+ 6.Bd2
*ഫ്രഞ്ച് പ്രതിരോധത്തിലെ പോൾസെൻ വേരിയേഷനിനുള്ള മാർഷൽ ഗാബിറ്റ്.

ഇവ കൂടാതെ
*റൂയ് ലോപസിലെ മാർഷൽ അറ്റാക്ക്- ഒരു കാലാൾ ബലി നല്ക്കുന്നതു കൊണ്ട് ഇതിനെ ഗാബിറ്റ്(ചൂതാട്ടം) എന്നു വിളിക്കാം
*ക്വീൻസ് ഗാബിറ്റ് നിരസിക്കലിലുള്ള മാർഷൽ പ്രതിരോധം.
ബിഷപ്പ്സ് ഓപ്പണിങ്ങ്

ബിഷപ്പ്സ് ഓപ്പണിങ്ങ് എന്ന ചെസ്സിലെ പ്രാരംഭനീക്കത്തിലെ നീക്കങ്ങളുടെ ക്രമം ഇങ്ങനെയാണ്:
:1. e4 e5
:2. Bc4
## പ്രധാന വേരിയേഷനുകൾ
### ബെർലിൻ പ്രതിരോധം: 2...Nf6

വർഗ്ഗം:ചെസ്സിലെ പ്രാരംഭനീക്കങ്ങൾ
എം. ശിവറാം

അന്താരാഷ്ട്ര വാർത്താ ഏജൻസിയായ റോയിട്ടേഴ്സിനു വേണ്ടി പ്രവർത്തിച്ചിട്ടുള്ള ഒരു പ്രമുഖ പത്രപ്രവർത്തകനാണ് **എം. ശിവറാം**. തെക്കുകിഴക്കൻ ഏഷ്യയിലെ മുഖ്യലേഖകനായിരുന്നു. തെക്കുകിഴക്കനേഷ്യൻ രാജ്യങ്ങളെക്കുറിച്ച് അതി സൂക്ഷ്മ വിവരങ്ങൾ പോലും അറിയാമായിരുന്നു ശിവറാമിന്. വിയറ്റ്നാം യുദ്ധത്തെപ്പറ്റി 'വിയറ്റ്നാം വാർ വൈ' (1965) എന്ന പുസ്തകം അദ്ദേഹം രചിച്ചിട്ടുണ്ട്. രണ്ടാം ലോകയുദ്ധക്കാലത്ത് തെക്കുകിഴക്കനേഷ്യയിൽ ശിവറാം റിപ്പോർട്ടിങ് നടത്തി. 1947-52 കാലത്ത് പ്രസ് ട്രസ്റ്റ് ഓഫ് ഇന്ത്യ (പി.ടി.ഐ.) - റോയിട്ടേഴ്സ് കൂട്ടുകെട്ടിന്റെ ഫോറിൻ എഡിറ്ററായി ശിവറാം നിയമിതനായി. ഇക്കാലത്ത് ചൈനയിലെ ബെയ്ജിങ് മുതൽ ഈജിപ്തിലെ കെയ്റോ വരെ യാത്ര ചെയ്ത് വാർത്തകൾ റിപ്പോർട്ട് ചെയ്തു. കൊറിയൻ യുദ്ധം (1950), ഈജിപ്തിൽ നടന്ന പട്ടാള അട്ടിമറി (1952) തുടങ്ങിയവ ഇക്കൂട്ടത്തിൽ പെടുന്നു. വിദേശജീവിതത്തിനു ശേഷം ഇന്ത്യയിൽ തിരിച്ചെത്തിയ ശിവറാം മുംബൈയിൽ ഫ്രീപ്രസ് ജേണലിൽ അസിസ്റ്റന്റ് എഡിറ്ററായി   .

ആലപ്പുഴ ജില്ലയിലെ തോട്ടപ്പള്ളിയിൽ കോന്നവത്തുവീട്ടിൽ 1907 നവംബർ 14-ന് ശിവരാമ പിള്ള എന്ന എം. ശിവറാം ജനിച്ചു. മികച്ച വാർത്താ പരമ്പരയ്ക്ക് അദ്ദേഹത്തിന്റെ പേരിൽ തിരുവനന്തപുരം പ്രസ് ക്ലബ് അവാർഡ് ഏർപ്പെടുത്തിയിട്ടുണ്ട്. 
1972 നവംബർ 20-ന് ശിവറാം അന്തരിച്ചു. 

## ജീവിത രേഖ
*1907 ജനനം
*1926 അധ്യാപകനായി
*1928 നാടുവിട്ടു; എ.പി.ഐ.യിൽ ലേഖകൻ
*1929 ബാങ്കോക്കിൽ 'നേഷൻ', 'ബാങ്കോക്ക് ക്രോണിക്കിൾ' എന്നിവയുടെ എഡിറ്റർ
*1935 തെക്കുകിഴക്കൻ ഏഷ്യയിലെ ഇന്ത്യൻ സ്വാതന്ത്ര്യപ്രസ്ഥാനത്തിൽ
*1942 റോയിട്ടേഴ്സിന്റെ മുഖ്യലേഖകൻ
*1947 പി.ടി.ഐ.- റോയിട്ടറിന്റെ ഫോറിൻ എഡിറ്റർ
*1952 ഫ്രീപ്രസ് ജേണലിൽ
*1953 ആകാശവാണിയിൽ
*1955 ഇന്ത്യൻ ന്യൂസ് സർവീസിൽ
*1960 'മലയാ മെയിൽ' എഡിറ്റർ
*1964 ഇന്ത്യൻ എക്സ്പ്രസ് ഗ്രൂപ്പിന്റെ ബ്യൂറോ ചീഫ്
*1966 തിരുവനന്തപുരം പ്രസ്ക്ലബ് പ്രസിഡന്റ്
*1968 ഇൻസ്റ്റിറ്റ്യൂട്ട് ഓഫ് ജേണലിസം സ്ഥാപിച്ചു
*1972 മരണം

## അവലംബം

## പുറം കണ്ണികൾ
#"പോത്തൻ ശങ്കർ ശിവറാം... - ഡോ. എം.എസ്. ഹരികുമാർ"